
घाक््क थन 


भला ही कोई साधक, भक्त या उपासक होगा जो आचार्य उत्पलदेव 
रचित “शिवस्तोत्रावली' के नाम से अनभिज्ञ हो। यह स्तोत्र ग्रन्थ तो 
अद्वितीय हे। इस स्तोत्र रस को वृदे ज्योही सच्चे भक्त के कानों मे पड़ती 
हे, उसकी आत्मिक उत्रति का सुखद क्षण आरम्भ होने लगता है। यद्यपि 
सैकड़ों स्तोत्र-संकलन संस्कृत भाषा मेँ उपलब्ध है, पर कोई इसकी 
समता करने का साहस नहीं कर सकता है। कारण यह कि यह 
स्तोत्रावली समावेशदशा से अभिभूत बने हुए कविहदय की भावगंगा हे । 
इसमे भक्ति है, नम्रता हे, विवशता है, करुणा है, उन्माद हे, आर्त पुकार 
हे, देन्य है, ग्लानि है, अभीष्ट से शिकवा है ओर आत्म समर्पण है। यह 
स्तोत्रग्रन्थ बीस भित्र भिन्न स्तोत्रं पर आधारित है जिनमें संग्रह-स्तोत्र, जय 
स्तोत्र ओर भक्ति स्तोत्र विशेष महत्व के हैँ क्योकि इनका नामकरण स्वयं 


आचार्य ने किया जबकि अवरिष्ट स्तत्र का नानक त्री तद्र विश्वकर्मा 


ने अपने बुद्धिकौशल से किया अपने बद्धिकोशल से किया। इसकी पुष्टि श्रीक्षेमराज जी ने भौ अपनी 


टीकामेकीहेै। 


करश्मीररोवदर्शन के मूल सिद्धान्तो की भित्ति पर भक्ति के प्रज्वलित 
रंगों का मुलम्मा चदाकर शिवदृष्टि जसे सैद्धान्तिक शेव ग्रन्थ के रचनाकार 

श्री सोमानन्द के शिष्य आचार्य उत्पल देव ने शिवस्तोत्रावली रचकर जिस 
कला कौशल का नमूना भक्ति क्षत्र मे रखा वह अद्वितीय है। हमारे सद्गुरु 
महाराज इस स्तोत्रग्रन्थ के प्रत्येक श्लोकरत्न को अपने हदय पर 
चमकीली रत्नमाला की भांति संजोये हुए रखते थे ओर समय समय पर 
भावावेश मे आकर अश्रुसुरसरि से इस पर लमी जागतिक धूल को 
मिटाकर इसे सदा प्रज्वलित रखने का प्रयास करते थे। इस ग्रन्थ के संग्रह 
स्तोत्र के साथ सदगुरु महाराज का अनन्य लगाव था। शायद ही एेसा 
समय कोई होगा जब कि इस स्तोत्र के फहार से उनकी उर्वरहदयधरा 
प्रस्फ़टित न हुई हो ओर वे स्वात्मसाक्षात्कार मे तल्लीन न हुए हों। 





कश्मीरी ब्राह्मणों की "राजानक! जाति (वर्तमान राजदान) से सम्बद्ध 
रखने वाले आचार्य उत्पलदेव के पिता श्री उदयाकर थे ओर माताका 
नाम श्रीमती वागीश्वरी था। कश्मीर के राजा ललितादित्य के राज्यकाल 
मेँ आचार्य के पूर्वज गुजरात से कश्मीर पधार थे, अतः इनका स्थितिकाल 
नवीं शताब्दी के आरम्भ मे मानाजाता हे। अन्य प्रसिद्ध शेवाचार्यो के 
समान श्री उत्पलदेव भी श्रीनगर मे ही रहते थे ओर जनश्रुतियोँ के आधार 
पर इनका निवासस्थान गोतपुर, विचारनाग श्रीनगर के आसपास था। 


आचार्य उत्पलदेव की प्रतिभा असाधारण थी। उन्होने ईश्चर- 

ङ प्रत्यभिज्ञावृत्ति, प्रत्यभिज्ञाटीका, सिद्धित्रयी (ईश्वर सिद्धि, 
सम्बन्ध सिद्धि, अजड प्रमातृ सिद्धि), शिव दृष्टि वृत्ति ओर शिवस्तोत्रावली 
लिखकर कश्मीर-शेवदर्शन को पराकाष्ठा की भूमि पर पहुंचाया । 


प्रस्तुत ग्रन्थ शिवस्तोत्रावली का गुटका रूप मेँ मात्र मूल श्लोकों को 
प्रकाशितः (सद्गुरु महाराज की आज की जन्म जयन्ती पर) करने की 
आज्ञा देकर ईश्वर आश्रम दरस्ट के हम परम आभारी है। यह ग्रन्थ 
' चौखम्भा संस्कृत प्रकाशन" वाराणसी से स्वामी जी महाराज की हिन्दी 
टोका सहित पहिली बार सन्‌ १९६४ में प्रकाशित हआ था। इसकी द्वितीय 
आवृत्ति भी अब समाप्त हो चुकी थी। अब शीघ्र ही संशोधित संस्करण 
ईश्वर आश्रम टस्य के तत्वावधान मे पहिली बार प्रकाशित होगा। भक्त 
जनता के आग्रह पर गुटका रूप मे इसे प्रकाशित करने का एकमात्र ध्येय 
यही है कि इस भक्ति स्तोत्र ग्रन्थ को सारे साधक व भक्त लोग, अपनी 
जेब मे रखकर जब कभी, जहां कहीं, जिस किसी स्थान पर समय मिले, 
इसे वांचे ओर स्वात्मानन्द को प्राप्त कर ओर इस तरह समय को व्यर्थ 
न गंवा दे, क्योकि समय को व्यर्थ में गंवाना अपने अमूल्य जीवन के साथ 
घोर अन्याय करना हे ओर ईश्वर की दी हुई वस्तु का अनादर करना है । 
इसमं कोई संदेह नही कि श्रद्धा के साथ इस गुटके का वाचन कल्पलता 


(४) 





काः 


के समान प्रत्येक फल को सम्पूर्ण करने मे सशक्त है। जिज्ञासु साधको 
के लिए इस गुरिके का मनन रामबाण के समान अमोघ हे। सद्गुरु 
महाराज कहा करते थे कि यह भक्ति ग्रन्थ सर्वसिद्धि प्रदान करने का 
एकमात्र उपाय है अतः इसका उठते-ब्रेठते, सोते जागते मनन करते रहो। 
यदि ट्रस्ट के इस प्रयास से साधकं को आत्मिक उन्नति मे कुछ लाभ 
होगा तो टरस्ट कृतकृत्य होगा। 


जय गुरुदेव 
प्रो मखन लाल कुकिलू 
वेशाख कृष्ण द्वादशी 
सदगुरु जन्म जयन्ती 
रविवार, ४ मई, १९९७ 

श्रीमदुत्पलदेवाचार्यविरयचिता 


श्रीणिवस्तोतावत्नी 


6 नप ०6 ४4 > 


अथ भक्तिविलासाख्यं प्रथमं स्तोत्रम्‌ 
न ध्यायतो न जपतः स्याद्यस्याविधिपूर्वकम्‌। 
एवमेव शिवाभासस्तं नुमो भक्तिशालिनम्‌।।९॥ 


आत्मा मम भवद्धक्तिसुधापानयुवाऽपि सन्‌। 
लोकयात्रारजोरागात्पलितैरिव धूसरः।।२॥ 


लब्धत्वत्संपदां भक्तिमतां त्वत्पुरवासिनाम्‌। 
सञ्चारो लोकमार्गेऽपि स्यात्तयैव विजुभभया।३॥ 





साक्षाद्धवन्मये नाथ सर्वस्मिन्‌ भुवनान्तरे। 
कि न भक्तिमतां क्ेत्रं मनर: क्रेषां न सिद्धयति।॥ 


जयन्ति भक्तिपीयूषरसासववरोन्पदाः। 
अद्वितीया अपि सदा त्वद्द्वितीया अपि प्रभो।।५॥। 


अनन्तानन्दसिन्धोस्ते नाथ तत्त्वं विदन्ति ते। 
तादा एव ये सान्द्रभक्त्यानन्द्रसाप्लुताः।।६॥ 


त्वमेवात्मे सर्व॑स्य सर्वश्चात्मनि रागवान्‌। 
इति स्वभावसिद्धा त्वद्धक्ति जानञ्जयेज्जनः।\७।। 


नाथ वेद्यक्षये केन न दृश्योऽस्येककः स्थितः। 
वेद्यवेदक संक्षोभेऽप्यसि भक्तैः सुदर्डनः।।८॥ 


अनन्तानन्दसरसी देवी प्रियतमा यथा। 
अवियुक्तास्ति ते तद्रदेका त्वद्धक्तिरस्तु मे।।९॥ 


£ # 


सर्वं एव भवल्लाभहेतुर्भक्तिमतां विभो। 
संविन्मार्गोऽयमाह्वाददुःखमोहैस्त्रिधा स्थितः।\९०॥ 


भवद्धक्त्यमृतास्वादाद्रोधस्य स्यात्परापि या। 
दशा सा मां प्रति स्वामिन्नासवस्येव शुक्तता।।९९॥ 


भवद्धक्तिमहाविद्या येषापभ्यासमागता। 
विद्याविद्यो भयस्यापि त एते तत्त्ववेदिनः।।९२॥ 


आमूलाद्वाग्लता सेयं क्रमविस्फारशालिनी। 
त्वद्धक्तिसुधया सिक्ता तद्रसाढयफलास्तु मे।९३॥ 


शिवो भूत्वा यजेतेति भक्तो भूत्वेति कथ्यते। 
त्वमेव हि वपुः सारं भक्तेरद्यशोधितम्‌।।९४॥ 


भक्तानां भवदद्वैतसिद्धयै का नोपपत्तयः। 
तदसिद्धये निकृष्टानां कानि नावरणानि वा।।९५॥ 


#+ 3 # 


कदाचित्क्रापि लभ्योऽसि योगेनेतीश वञ्ना। 
अन्यथा सर्वकक्ष्यासु भासि भक्तिमतां कथम्‌।।९६॥ 


प्रत्याहारद्यसंस्पृष्टो विशेषोऽस्ति महानयम्‌। 
योगिभ्यो भक्तिभाजां यतव्युत्थानेऽपि समाहिताः।।९७॥ 


न योगो न तपो नार्याक्रिमः कोऽपि प्रणीयते। 
अमाये शिवमार्गेऽस्मिन्‌ भक्तिरेका प्रज्स्यते।।९८॥ 


सर्वतो विलसद्धक्तितेजोध्वस्तावृतेर्मम। 
प्रत्यक्षसर्व भावस्य चिन्तानामापि नण्यतु।।१९॥ 


शिव इत्येकाशब्दस्य जिह्वाग्रे तिष्ठतः सदा। 
समस्तविषयास्वादो भक्तेष्वेवास्ति कोऽप्यहो।।२०॥। 


शान्तकल्लोलज्ीताच्छस्वादु भक्तिसुधाम्बुधो। 
अलौकिकरसास्वादे, सुस्थेः को नाम गण्यते।।२९॥ 


‡ 4 श 


~ मादृजैः कि न चर्व्येत भवद्धक्तिमहौषधिः। 
तादूज्ी भगवन्यस्या मोक्षाख्योऽनन्तरो रसः।।२२॥। 


ता एव परमर्थ्यन्ते सम्पदः सद्धिरीश याः। 
त्वद्धक्तिरससम्भोगविस्नम्भपरिपोषिकाः।।२३॥ 


भवद्धक्तिसुधासारस्तैः किमप्युपलक्षितः। 
ये न रागादिपदङ्केऽस्मिल्लिप्यन्ते पतिता अपि।।२४॥ 


ज, मोक्षान्तेष्वङ्ष्वेव फलाभिधा। 
भवद्धक्ते्विपक्वाया लताया इव केषुचित्‌॥२५॥। 


चित्रं निसर्गतो नाथ ! दुःखबीजमिदं मनः। 
„ त्वदभक्तिरससंसिक्तं निःश्रेयसमहाफलम्‌।।२६॥ 


6 `>=-492:-< गे 

अथ स्वात्मपरिभावनाख्यं द्वितीयं स्तोत्रम्‌ 
अग्नीषोमरविब्रह्मविष्णुस्थावरजङ्म- 
स्वरूप बहुरूपाय नमः संविन्मयाय ते।।९।। 


विश्वेन्धनमहाक्षारानुलेपशुचिवर्चसे। 
महानलाय भवते विश्चैकहविषे नमः।।२॥ 


परमामृतसान्द्राय शीतलाय शिवाग्नये। 


 कस्यैचिद्धिश्चसंप्लोषविषमाय नमोऽस्तु ते॥३॥ 


महादेवाय रुद्राय शद्धराय शिवाय ते। 
महेश्चरायापि नमः कस्मैचिन्मन्त्रमूर्तये॥४॥ „^ 


नमो निकृत्तनिःरोषत्रैलोक्यविगलद्वसा- 
वसेकविषमायापि मङ्कलाय शिवाग्नये।।५॥ 

सपरस्तलक्षणायोग एव यस्योपलक्षणम्‌ । 
तस्ये नमोऽस्तु देवाय कस्मैचिदपि उाम्भवे।।६॥ 


वेदागमविरुद्धाय वेदागमविधायिने। 
वेदागमसततत्वाय गुह्याय स्वामिने नमः।७॥। 


संसरैकनिपित्ताय संसरैकविरोधिने। 
नमः संसाररूपाय निःसंसाराय शम्भवे।।८ ॥ 


मूलाय मध्यायाग्राय मूलमध्याग्रमूर्तये। 
क्षीणाग्रमध्यमूलाय नमः पूर्णाय शाम्भवे ।।९॥ 


ज्व. सुकृतसंभारविपाकः सकृदप्यसो। 
यस्य नामग्रहः तस्मै दुर्लभाय शिवाय ते॥९०॥। 


नमश्चराचराकारपरेतनिचयैः सदा। 
क्रीडते तुभ्यमेकस्मै चिन्मयाय कपालिने ।।९९॥। 

मायाविने विशुद्धाय गुह्याय प्रकटात्मने। 
सुक्ष्माय विश्वरूपाय नमश्चित्राय शम्भवे।।९२॥ 


ब्रह्ोन्द्रविष्णुनि्व्युटजगत्संहारकेलये। 
आश्चर्यकरणीयाय नमस्ते सर्वशक्तये।।९३।। 


तटेष्वेव परिभ्रान्तैः लब्धास्तास्ता विभूतयः। 
यस्य तस्मे नमस्तुभ्यमगाधहरसिन्धवे।।९४॥ 


पायामयजगत्सान्द्रपङ्कमध्याधिवासिने। 
` अलेपाय नमः शम्भुशतपत्राय शोधिने।९५॥ 





पङ्कलाय पवित्राय निधये भूषणात्मने। 
प्रियाय परमार्थाय सर्वोत्कृष्ाय ते नमः।९६॥ 


नमः सततबद्धधाय नित्यनिर्मुक्तिभागिने। | 
बन्धमोक्षविहीनाय कस्मैचिदपि शम्भवे।९७॥ 

उपहासैकसरेऽस्मिन्नेतावति जगत््रये। 
तुभ्यमेवाद्धितीयाय नमो नित्यसुखासिने॥॥९८॥ 


टक्षिणाचारसाराय वामाचाराभिलाषिणे। 
सर्वाचाराय शर्वाय निराचाराय ते नमः।९९। 


यथा तथापि यः पूज्यो यत्रतत्रापि योऽयितः। 
योऽपि वा सोऽपि वा योऽसौ देवस्तस्मै नमोऽस्तु ते॥।२०॥ 


मुमुक्षुजनसेव्याय सर्व॑सन्तापहारिणे। 
नमो विततलाबण्यवाराय वरदाय ते।।२९॥ 


सदा निरन्तरानन्दरसनिभरिताखिल- 
त्रिलोकाय नमस्तुभ्यं स्वामिने नित्यपर्वणे।२२॥। 


च च यत्‌। 
त्वामेव तस्मै घोराय शक्तिवृन्दाय ते नमः।\२३॥ 

मुनीनामप्यविज्ञेयं भक्तिसम्बन्धचेष्टिताः। 
आलिङ्न्त्यपि यं तस्मै कस्मैचिद्धवते नमः।।२४॥ 


परमापमृतकोश्ञाय परमामृतराशये। 
सर्वपारम्यपारम्यप्राप्याय भवते नमः।।२५॥।। 


महामन्त्रमयं नौमि रूपं ते स्वच्छशीतलम्‌। 
अपूर्वामोदसु भगं परामृतरसोल्वणम्‌।।२६॥ 


स्वातन्त्यामृतपूर्णत्वदैक्यख्यातिमहापटे। 
चित्रं । ‡ 
चित्रं नास्त्येव यत्रेश तन्नोमि तव शासनम्‌।\२७॥। 


। सर्वाशिङ्कारनि सर्वालक्ष्मीकालानलं तथा। 
सर्वामङ्कल्यकल्पान्तं मार्ग माहेश्वरं नुमः॥॥२८॥ 


जय देव नमो नमोऽस्तु ते, सकलं विश्वमिदं तवाभ्रितम्‌। 
जगतां परमेश्वरो भवान्‌, परमेकः शरणागतोऽस्मि ते॥।२९॥ 

अथ प्रणयप्रसादाख्यं तृतीयं स्तोत्रम्‌ 
सदसत्त्वेन भावानां युक्ता या द्वितयी गतिः। 
तामु्छङ्खच तृतीयस्मै नमश्चित्राय शम्भवे।।९॥। 


आसुरधिजनादस्मिन्नस्वतन्त्रे जगत््रये। 
स्वतन्त्रास्ते स्वतन्त्रस्य ये तवैवानुजीविनः।।२॥। 


¬ मा म्या 8 


अशेष-विश्चखचित-भवद्वपुरनुस्मृतिः। 
येषां भवरुजामेकं भेषजं ते सुखासिनः।।३॥। 


सितातपत्रं यस्येन्दुः स्वप्रभापरिपूरितः। 
चामरं स्वर्धुनीस्रोतः स एकः परमेश्वरः।।४॥ 


नः जशीतलमेकां शुद्धां शशिकलामिव। | 
दृशं वितर मे नाथ कामप्यमृतवाहिनीम्‌।।५॥ | 

त्वच्चिदानन्दजलधेश्च्युताः संवित्तिविप्रुषः। 
इमाः कथं मे भगवन्नामृतास्वादसुन्दराः।।६॥ 


त्वयि रागरसे नाथ न मग्नं हदयं प्रभो। 
येषामहदया एव तेऽवज्ञास्पदमीदृशाः।।७॥ 


प्रभुणा भवता यस्य जातं हदयमेलनम्‌। 
प्राभवीणां विभूतीनां परमेकः स भाजनम्‌।।८॥ 


हर्षाणामथ शोकानां सर्वेषां प्लावकः समम्‌। 
भवद्धयानामृतापुरो निम्नानिम्नभुवामिव।।९॥ 


केव न स्यादा तेषां सुखसम्भारनिर्भरा। 
येषामात्माधिक्ेने न क्रापि विरहस्त्वया।।९०॥ 


गर्जामि बत नृत्यामि पूर्णां मम मनोरथाः। 
स्वामी ममेष घटितो यत्त्वमत्यन्तरोचनः।।९९॥ 

नान्यद्वद्यं क्रिया यत्र नान्यो योगो विदा च यत्‌। 
ज्ञानं स्यात्‌ किन्तु विश्चैकपूर्णा चित्त्वं विजुम्भते।।९२॥। 


, दुर्जयानामनन्तानां दुःखानां सहसैव ते। 
= ` येषां वायि शश्चच्छिवध्वनिः।।९३॥ 


५ उत्तमः पुरुषोऽन्योऽस्ति युष्पच्छेबविशेषितः। 
त्वं महापुरुषस्त्वेको निःरोषपुरुषाश्रयः।।९४॥ 





जयन्ति ते जगद्रन्या दासास्ते जगतां विभो। 
संसारार्णव एवैष येषां क्रीडामहासरः।॥९५॥ 


आसतां तावदन्यानि दैन्यानीह भवज्जुषाम्‌। 
त्वमेव प्रकटीभूया इत्यनेनैव लज्ज्यते।।१६॥ 


मत्रं नास्ति तत्रापि जापकोऽस्मि तदेक्यतः। 
तत्त्वेन जप इत्यक्षमालया दिशसि क्रचित्‌॥९७॥ 

सतोऽवश्यं परमसत्सच्च तस्मात्परं प्रभो। 
त्वं चासतस्सतश्चान्यस्तेनासि सदसन्मयः।१८॥ 


सहस््नसूर्यकिरणाधिकशुद्धप्रकाशवान्‌। 
अपि त्वं सर्वभुवनल्यापकोऽपि न दूश्यसे॥॥९९॥ 


जडे जगति चिद्रूपः किल वेद्योऽपि वेदकः। 
विभूर्मिते च येनासि तेन सर्वोत्तमो भवान्‌।।२०॥ 


अलमाक्रन्दितैरन्यैरियदेव पुरः प्रभोः। 
तीव्रं विरोमि यन्नाथ मुह्याम्येवं विदन्नपि।॥२९॥ 

अथ सुरसोद्रलाख्यं चतुर्थ स्तोत्रम्‌ 


चपलमसि यदपि मानस 

तत्रापि श्लाघ्यसे यतो भजसे, 
जरणानामपि शरणं 
त्रिभरुवनगुरुमम्बिकाकान्तम्‌।।९॥ 


उल्छङध्य विविधदेवत- 
सोपानक्रममुपेयशिवचरणान्‌। 
आश्चित्याप्यधरतरां भूमि 
नाद्यापि चित्रमुज््ामि।।२॥ 





प्रकटय निजमध्वानं 
स्थगयतरामखिललोकचरितानि। 
यावद्धवामि भगव- 

~+ स्तव सपदि सदोदितो दासः।।३॥ 

शिव शिव शम्भो शङ्कुर 
शरणागतवत्सलाशु कुरु करुणाम्‌। 
तव चरणकमलयुगल- 
स्मरणपरस्य हि सम्पदोऽदूरे।।४॥। 


तावकाङ्धिकमलासनलीना 
ये यथारुचि जगद्रययन्ति। 

ते विरिञ्िमधिकारपलेना- 
लिप्तमस्ववशमीश हसन्ति।५॥ 


त्वत्प्रकारवपुषो न विभिन्नं 
किचन प्रभवति प्रतिभातुम्‌। 
तत्सदेव भगवन्‌ परिलब्धो- 
ऽसीश्चर प्रकृतितोऽपि विदूरः॥॥६॥ 





पादपङ्कजरसं तव केचिद्‌ 
भेदपर्युषितवृत्तिमुपेताः। 

केचनापि रसयन्ति तु सद्यो 
भातमक्षतवयपुद्यशुन्यम्‌।!७॥ 


नाथ विद्युदिव भाति विभाते 

या कदाचन ममामृतदिग्धा। 

सा यदि स्थिरतरैव भवेत्तत्‌ 
पूजितोऽसि विधिवत्किमुतान्यत्‌।।८॥ 


सर्वमस्यपरमस्ति न किचिद्‌ 
वस्त्ववस्तु यदि वेति महत्या। 
प्रज्ञया व्यवसितोऽत्र यथेव 

त्वं तथेव भव सुप्रकटो मे॥॥९॥ 


स्वेच्छयेव भगवन्निजमार्गे 
कारितः पदमहं प्रभुणेव। 
तत्कथं जनवदेव चरामि 
त्वत्पदोचितमवैमि न किचित्‌॥॥१०॥ 

कोऽपि देव हृदि तेषु तावको 
जम्भते सुभगभाव उत्तमः। 

त्वत्क धाम्बुदनिनादचातका 

येन तेऽपि सुभगीकृताश्चिरम्‌।।९१॥। 


त्वज्जुघां त्वयि कयापि लीलया 
राग एष परिपोषमागतः। 
यद्ियोगभुवि स्था तथा 

संस्मृतिः फलति संगमोत्सवम्‌।।९२॥ 


यो विचित्ररससेकवर्धितः 
शङड्करेति शतशोऽप्युदीरितः। 
शब्द आविशति तिर्यगाश्ञये- 
ष्वप्ययं नवनवप्रयोजनः।।९३॥ 


ते जयन्ति मुखमण्डले भ्रमन्‌ 
अस्ति येषु नियतं शिवध्वनिः। 

यः शशीव प्रसृतोऽमृताशयात्‌ 
स्वादु संस्रवति चामृतं परम्‌॥।९४॥ 


परिसमाप्तमिवोग्रमिदं जगद्‌ 
विगलितोऽविरलो मनसो मलः। 
तदपि नास्ति भवत्पुरगोपुरा- 
गलकवाटविघटदनमण्वपि।।९५॥ 


सतत भवन्मुखपङजो- 
दरविलोकनलालसचेतसः। 

किमपि तत्कुरु नाथ मनागिव 
स्फुरसि येन ममाभिमुखस्थितिः।।९६॥ 


त्वदऽविभेदमतेरपरं नु कि 
सुखमिहास्ति विभूतिरथापरा। 

तदिह तावकदासजनस्य कि 
कुपथमेति मनः परिहत्य ताम्‌।।९७॥ 

क्षणमपीह न तावकदासतां 
प्रति भवेयमहं किल भाजनम्‌। 
भवदभेदरसासवमादरा- 

दविरतं रसयेयमहं न चेत्‌॥१८॥ 


न किल पश्यति सत्यमयं जन- 
स्तव वयपुर््यदृषटिमलीमसः। 

तदपि सर्वविदाश्रितवत्सलः 
किमिदमारटितं न शृणोषि मे।॥।१९॥ 


स्मरसि नाथ कदाचिदपीहितं 
विषयसोख्यमथापि मयार्धितम्‌। 
सततमेव भवद्वपुरीक्षणा- 
मृतमभीष्टमलं मम देहि तत्‌॥२०॥ 


किल यदैव शिवाध्वनि तावके 
कृतपदोऽस्मि महेश तवेच्छया। 

शुभरतान्युदितानि तदैव मे 
किमपरं मृगये भवतः प्रभो।।२९॥ 


यत्र सोऽस्तमयमेति विवस्वा- 
श्रन्द्रमः-प्रभृतिभिः सह सर्वेः 
कापि सा विजयते शिवरातिः 
स्वप्रभाप्रसरभास्वररूपा।।२२।। 


अप्युपाजितमहं त्रिषु लोके- 
ष्वाधिपत्यममरेश्चर मन्ये। 

नीरसं तदखिलं भवदङ्धि- 
स्पर्शनामृतरसेन विहीनम्‌।।२३॥ 


बत नाथ दृढोऽयमात्मबन्धो 
भवदख्यातिमयस्त्वयेव क्लुप्तः। 

यदयं प्रथमानमेव मे त्वा- 

मरवधीर्य श्लथते न लेशतोऽपि।।२४॥ 

महताममरेश पूज्यमानो- 

ऽप्यनिशं तिष्ठसि पूजकेकरूपः। 
बहिरन्तरपीह दृश्यमानः 

स्फुरसि द्रष्टुरीर एव शश्चत्‌॥।२५॥ 


अथ स्वबलनिदेशनाख्यं पञ्चमं स्तोत्रम्‌ 


त्वत्यादपदासम्पकंमात्रसम्भोगसद्धिनम्‌। 
गलेपारिकया नाथ मां स्ववेश्म प्रवेशणय।।९॥ 
भवत्पादाम्बुजरजोराजिरञ्जितमूर्धजः। 
अपाररभसारब्धनर्तनः स्यामहं कदटदा।।२॥ 

त्वदेकनाथो भगवन्नियदेवार्थये सदा। 
त्वदन्तर्वसतिर्मको भवेयं मान्यथा बुधः।।२॥ 


अहो सुधानिधे स्वामिन्‌ अहो मृष्ट त्रिलोचन। 
अहो स्वादो विरूपाक्ेत्येव नुत्येयमारटन्‌।।४॥ 


त्वपादपदासंस्पर्छपरिमीलितलोचनः। 
विजृम्भय भवद्धक्तिमदिरामदघूणितः।॥५॥ 


चित्तभूभृद्धुवि विभो वसेयं क्रापि यत्र सा। 
निरन्तरत्वत्प्रलापमयी वृत्तिर्महारसा।।६॥ 


यत्र देवीसमेतस्त्वमासौधादा च गोपुरात्‌। 
बहुरूपः स्थितस्तस्मिन्वास्तव्यः स्यामहं पुरे।।७॥ 


समु्छसन्तु भगवन्‌ भवद्धानुमरीचयः। 
विकसत्वेष यावन्मे हत्पदाः पूजनाय ते॥८ ॥ 

प्रसीद भगवन्‌ येन त्वत्पदे पतितं सदा। 
मनो मे तत्तदास्वाद्य श्षीवेदिव गलेदिव।९॥ 


प्रहर्षद्वाथ श्ोकाद्वा यदि क्ुडयाद्धटादपि। 
बाहादथान्तराद्धावात्परकरीभव मे प्रभो।।९०॥ 


बहिरप्यन्तरपि तत्स्यन्दमानं सदास्तु मे। 
भवत्पादाम्बुजस्पर्णामुतमत्यन्तणीतलम्‌।।९९॥ 


त्वत्पादसंस्पर्शसुधासरसोऽन्तनिमज्जनम्‌। 
कोऽप्येष सर्वसम्भोगलङ्खी भोगोऽस्तु मे सदा।।९२॥ 


निवेदितमुपादत्स्व रागादि भगवन्मया। 
आदाय चामृतीकृत्य भुङक्षव भक्तजनेःसमम्‌।।९३॥। 


अशेषभुवनाहारनित्यतुप्तः सुखासनम्‌। 
स्वामिन्‌ गृहाण दासेषु प्रसादालोकनक्षणम्‌॥।९४॥ 

अन्तर्भक्तिचमत्कारचर्वणामीलितेक्चषणः। 
नमो महयं शिवायेति पूजयन्‌ स्यां तृणान्यपि।९५॥ 


अपि लब्धभवद्धावः स्वात्मोह्ासमयं जगत्‌। 
पश्यन्‌ भक्तिरसाभोगेभवियमवियोजितः।॥९६॥ 


आकाङ्कुणीयमपरं येन नाथ न विद्यते। 
तव तेनाद्वितीयस्य युक्तं यत्परिपूर्णता।।९७॥ 


हस्यते नृत्यते यत्र रागद्वेषादि भुज्यते। 
पीयते भक्तिपीयुूषरसस्तत्प्राप्नुयां पदम्‌।॥।९८॥ 


तत्तदयपूर्वामोद- 
त्वच्चिन्ताक्छुसुमवासना दृढताम्‌। 
एतु मम मनसि याव- 

न्रश्यतु दुर्वासनागन्धः।।९९॥। 

क्र नु रागादिषु रागः 

क्र च हरचरणाम्बुजेषु रागित्वम्‌। 
इत्थं विरोधरसिकं 

बोधय हितममर मे हृदयम्‌।।२०॥ 


विचरन्योगदशास्वपि 
विषयव्यावृत्तिवर्तमानोऽपि। 
त्वच्चिन्तामदिरामद- 
तरलीकृतहदय एव स्याम्‌।।२९॥। 


वाचि मनोमतिषु तथा 
शरीरचेष्ठासु करणरचितासु। 
सर्वत्र सर्वदामे 

पुरःसरो भवतु भक्तिरसः।।२२॥ 


शिव-शिव-शिवेति नामनि 
तव निरवधि नाथ जप्यमानेऽस्मिन्‌। 

आस्वादयन्‌ भवेयं 
कमपि महारसमपुनरुक्तम्‌।॥।२३॥ 


स्फुरदनन्तचिदात्मकविष्टपे 
परिनिपीतसमस्तजडाघ्वनि। 
अगणितापरचिन्मयगण्डिके 
प्रविचरेयमहं भवतोऽचिता।।२४॥ 


स्ववपुषि स्फुटभासिनि शाश्वते 
स्थितिकृते न किमप्युपयुज्यते। 
इति मतिः सुदृढा भवतात्‌ परं 

मम भवच्चरणान्नरजः शुचेः॥(२५॥ 


किमपि नाथ कदाचन चेतसि 
स्फुरति तद्धवदंध्रितलस्पृशाम्‌। 
गलति यत्र समस्तमिदं सुधा- 
सरसि विश्वमिदं दिश मे सदा॥२६॥ 

अथ अध्वविस्फुरणाख्यं षष्ठं स्तोत्रम्‌ 
क्षणमात्रमपीशान वियुक्तस्य त्वया मम। 
निबिडं तप्यमानस्य सदा भूया दृशः पदम्‌।।९॥ 


वियोगसारे संसारे प्रियेण प्रभुणा त्वया। 
अवियुक्तः सदैव स्यां जगतापि वियोजितः।।२॥ 


कायवाङपमनसैर्यत्र यापि सर्व त्वमेव तत्‌। 
इत्येष परमार्थोऽपि परिपूर्णोऽस्तु मे सदा।।३॥ 


नितिकल्पो महानन्दपूर्णो यद्वद्धवांस्तथा। 
भवत्स्तुतिकरी भूयादनुरूपैव वाङ्मम।॥४॥ ¢ 


भवदावेशतः पश्यन्‌ भावं भावं भवन्मयम्‌। 
विचरेयं निराकाङ्घः प्रहर्षपरिपूरितः॥॥५॥ 

भगवन्भवतः पूर्णं पश्येयमखिलं जगत्‌। 
तावतेवास्मि सन्तुष्टस्ततो न परिखिद्यसे॥६॥ 


विलीयमानास्त्वय्येव व्योम्नि मेघलवा इव। 
भावा विभान्तु मे शश्चत्क्रमनैर्मल्यगामिनः।!७॥। 


स्वप्रभाप्रसरध्वस्तापर्यन्तध्वान्तसन्ततिः। 
सन्ततं भातु मे कोऽपि भवमध्याद्धवन्मणिः।।८ ॥ 


कां भूमिकां नाधिशेषे कि तत्स्याद्यन्न ते वपुः। 
श्रान्तस्तेनाप्रयासेन सर्वतस्त्वामवाप्नुयाम्‌।९॥ 


भवदङ्परिष्वङ्सम्भोगः स्वेच्छयैव मे। 
घटतामियति प्राप्ते कि नाथ न जितं मया॥९०॥ 


प्रकटीभव नान्याभिः प्रार्थनाभिः कदर्थनाः। 
कूर्मस्ते नाथ ताम्यन्तस्त्वामेव मृगयामहे ।॥।९९॥ 

अथ विधुरविजयनामधेयं सप्तमं स्तोत्रम्‌ 


त्वस्यानन्दसरस्वति 
समरसतामेत्य नाथ मम चेतः। 
परिहरतु सकृदियन्तं 

भेदाधीनं महानर्थम्‌॥९॥ 


एतन्मम न त्विदमिति 
रागद्वेषादिनिगडदृढटमूले। 
नाथ भवन्मयतैक््य- 

# प्रत्ययपरशुः पतत्वन्तः।॥२॥ 





गलतु विकल्पकलड्कावली 
समुल्लसतु हदि निरर्गलता। 
भगवन्नानन्दरस- 

प्लुतास्तु मे चिन्ययी मूतिः।।३॥ 

रागादिमयभवाण्डक- 

लुठितं त्वद्धक्तिभावनाम्बिका तैस्तैः, 
आप्याययतु रयैर्मा 

प्रवृद्धपक्षो यथा भवामि खगः।४॥ 


त्वच्चरणभावनामृत- 
रससारास्वादनैपुणं लभताम्‌। 
चित्तमिदं निःशेषित- 
विषयविषासङ्कवासनावधि मे।॥॥ 


त्वद्धक्तितपनदीधिति- 
संस्पर्शवशान्ममेष दूरतरम्‌। 
चेतोमणिर्विमुञ्चतु 
रागादिक-तप्तवद्िकणान्‌।।६ ॥ 

तस्मिन्पदे भवन्तं 
सततमुपश्लोकयेयमत्युच्यैः। 
हरिहर्यश्चविरिञ्चा 

अपि यत्र बहिः प्रतीक्चन्ते।+७॥ 


भक््तिमदजनितविभ्रम- 

वोन पश्येयमविकलं करणैः। 
शिवमयमखिलं लोकं 

क्रियाश्च पूजामयी सकलाः।।८॥ 


मामकमनोगृहीत- 
त्वद्धक्तिकुलाङ्नाणिमादिसुतान्‌। 
सूत्वा सुबद्धमूला 

ममेति बुद्धि दृढीकुरुताम्‌॥९॥ 

अलोकिकोद्रलनाख्यमष्टमं स्तोत्रम्‌ 


यः प्रसादलव ईश्वरस्थितो 

या च भक्तिरिव मामुपेयुषी। 
तो परस्परसमन्वितौ कदा 
तादृशो वपुषि रूढिमेष्यतः।॥९॥ 


त्वत्प्रभुत्वपरिचर्वणजन्मा 
कोऽप्युदेतु परितोषरसोऽन्तः। 
सर्वकालमिह मे परमस्तु 
ज्ञानयोगमहिमादि विदूरे।॥।२॥ 


लोकवद्धवतु मे विषयेषु 
स्फीत एव भगवन्परितर्षः। 
केवलं तव शरीरतयैतान्‌ 
लोकयेयमहमस्तविकल्पः॥२॥ 

देह भूमिषु तथा मनसि त्वं 
प्राणवर्त्मनि च भेदमुपेते। 

संविदः पथिषु तेषु च तेन 
स्वात्मना मम भव स्फुटरूपः।।४।॥ 


निजनिजेषु पदेषु पतन्त्विमाः 
करणवृत्तय उ्छसिता मम। 
क्षणपपीश मनागपि मेव भूत्‌ 
त्वदविभेदरसक्षतिसाहसम्‌।॥५॥ 


लघुमसृणसिताच्छशीतलं 
भवदावेरावशेन भावयन्‌। 
वपुरखिलपदार्थपद्धते- 
व्यवहारानतिवर्तयेय तान्‌।।६॥। 


विकसतु स्ववपुर्भवदात्मक 
समुपयान्तु जगन्ति ममाङ्कताम्‌। 

~ व्रजतु सर्वमिदं दयवल्गितं 
स्मृतिपथोपगमेऽप्यनुपाख्यताम्‌।।७॥ 


समुदियादपि तादृशतावका- 
ननविलोकपरामृतसम्प्लवः। 
मम घटेत यथा भवदट्वया- 
प्रथनघोरदरीपरिपूरणम्‌।।८॥ 


अपि कदाचन तावकसङ्कमा- 
मृतकणाच्छुरणेन तनीयसा। 
सकललोकसुखेषु पराङ्मुखो 

न भवितास्म्युभयच्युत एव किम्‌।९॥ 


~ सततमेव भवच्चरणाम्बुजा- 
करचरस्य हि हंसवरस्य मे। 
उपरि मूलतलादपि चान्तरा- 
दुपनमत्वज भक्तिमृणालिका।।१०॥ 

उपयान्तु विभो समस्तवस्तून्यपि 
चिन्ताविषयं दृशः पदं च। 
मम दर्नचिन्तनप्रकाशा- 
मृतसाराणि परं परिस्पुरन्तु।।९९॥ 


परमेश्वर तेषु तेषु कृच्छे- 

ष्वपि नामोपनमत्स्वहं भवेयम्‌। 

न परं गतभीस्त्वदङ्गसङ्ा- 
दुपजाताधिकसम्मदोऽपि यावत्‌॥९२॥ 


भवदात्मनि विश्चमुम्भितं यद्‌ 
भवतैवापि बहिः प्रकाश्यते तत्‌। 
इति यददूढनिश्चयोपजुषं 

तदिदानीं स्फुटमेव भासताम्‌।।९३॥। 


6 "~उ रे 

रि 


अथ स्वातन््यविजयाख्यं नवमं स्तोत्रम्‌ 


कदा नवरसाद्रा्द्रि 
सम्भोगास्वादनोत्सुकम्‌। 
प्रवर्तेत विहायान्यत्‌ 

मम त्वत्स्पर्ने मनः।।९॥। 


त्वदेकरक्तस्त्वत्पाद- 
पूजामात्रमहाधनः। 
कदा साक्षात्करिष्यामि 
भवन्तमयमुत्सुकः।।२॥ 


गाढानुरागवशतो 
निरपेक्षीभूतमानसोऽस्मि कदा। 
पटपटिति विघटिताखिल- 
महार्गलस्त्वामुपेष्यामि।।३॥ 

स्वसंवित्सारहदया- 
धिष्ठानाः सर्वदेवताः। 
कदा नाथ वशीक्ूर्यां 
भवद्रक्तिप्रभावतः।।४॥ 


कदा मे स्याद्विभो भूरि 
भक्तयानन्द्रसोत्सवः। 
यदालोकसुखानन्दी 
पृथङनामापि लप्स्यते।॥५॥। 


ईश्वरमभययुदारं 
पूर्णपकारतपचहुतात्यानप्‌। 
सहसाभिन्ञाय कटा 
स्वामिजनं लज्जयिष्यामि।।६॥ 


कदा कामपि तां नाथ 
तव वह्लभतामियाम्‌। 

यया मां प्रतिन क्रापि 
युक्तं ते स्यात्पलायितुम्‌।॥७॥। 


ततत्वतोऽशेषजन्तूनां 
भवत्पूजामयात्मनाम्‌। 
दृष्टचानुमोदितरसा- 

प्लावितः स्यां कदा विभो।।८॥ 


ज्ञानस्य परमा भूमि- 
योगस्य परमा दज्ा। 
त्वद्धक्तर्या विभो करहि 
पूर्णा मे स्यात्तदर्थिता॥९॥ 


सहसेवासाद्य कदा 
गाढमवष्टभ्य दर्षविवशोऽहम्‌। 
त्वच्चरणवरनिधानं 
सर्वस्य प्रकटयिष्यामि।।९०॥ 

परितः प्रसरच्छुब्ध- 
त्वदालोकमयः कदा। 

स्यां यथे न किञ्चिन्मे 
मायाच्छायाबिलं भवेत्‌।॥१९॥। 


आत्मसात्कृतनिःशेष- 
मण्डलो निर्व्यपिक्षकः। 
कदा भवेयं भगवं- 
स्त्वद्धक्तगणनायकः।॥९२॥ 


नाथ लोकाभिमानाना- 
| मपुर्व त्वं निबन्धनम्‌। 

¢ महाभिमानः कर्हि स्यां 
त्वद्धक्तिरसपूरितः।॥९२॥ 





अशेषविषयाशून्य- 
श्रीसमाश्लेषसुस्थितः। 

रयीयमिव शीताङधरि- 
कशोशययुगे कदा।॥।९४॥ 


भक्तयासवसमृद्धाया- 
स्त्वत्पूजाभोगसम्पदः। 

कदा पारं गमिष्यामि 
भविष्यामि कदा कृती।।९५॥ 


आनन्दबाष्पपूर- 
स्खलितपरिभ्रान्तगद्रदाक्रन्दः। 
हासोह्ासितवदन- 
स्त्वत्स्पर्णरसं कदाप्स्यामि।९६॥ 


पञ्ुजनसमानवृत्ता- 

मवधूय दशामिमां कदा शम्भो। 
आस्वादयेय तावक- 
भक्तोचितमात्पनो रूपम्‌।।९७॥। 

लब्धाणिमादिसिद्धि- _ 
विंगलितसकलोपतापसन्त्रासः। 
त्वद्धरक्तिरसायनपान- 
क्रोडानिष्ठः कदटासीय।९८॥ 


नाथ कदा स तथाविध 
आक्रन्दो मे समुच्चरेद्‌ वाचि) 
यत्समनन्तरमेव 

स्फुरति पुरस्तावकौ मू्तिः।॥९९॥ 


। गाढगाढभवदङ्िघ्रसरोजा- 

| । लिद्नव्यसनतत्परचेताः। 
वस्त्ववस्त्वदिमयलत एव 

त्वां कदा समवलोकयितास्मि।२०॥ 

- अथ अविच्छेदभङ्गाख्यं दमं स्तोत्रम्‌ 
न सोढव्यमवश्यं ते जगदेकप्रभोरिदम्‌। 
~ माहेश्वराश्च लोकानामितरेषां समाश्च यत्‌॥९॥ 


ये सदैवानुरागेण भवत्पादानुगामिनः। 
यत्र तत्र गता भोगांस्ते कांश्चिदुपभुञ्चते।।२॥ 





भर्ता कालान्तको यत्र भवांस्तत्र कुतो रुजः। | 
तत्र चेतरभोगाश्ा का लक्ष्मीर्यत्र तावक्छी।।३॥ 


क्षणमात्रसुखेनापि विभूर्येनासि लभ्यसे। 
तदैव सर्वः कालोऽस्य त्वदानन्देन पूर्यते।।४॥ 


आनन्दरसविन्दुस्ते चन्द्रमा गलितो भुवि। 
सूर्यस्तथा ते प्रसृतः संहारी तेजसः कणः।॥५॥। 

बलि यामस्तृतीयाय नेत्रायास्यै तव प्रभो। 
अलोकिकस्य कस्यापि माहात्म्यस्येकलश्मणे।।६। 


तेनैव दृष्टोऽसि भवदर्शनाद्योऽतिहष्यति। 
कथल्चिद्यस्य वा र्षः कोऽपि तेन त्वमीक्षितः।!७॥ 


येषां प्रसन्नोऽसि विभो येर्लब्धं हृदयं तव। 
आकृष्य त्वत्पुरात्तैस्तु बाह्यमाभ्यन्तरीकृतम्‌।।८॥ 


त्वदृते निखिलं विश्वं समदृग्यातमीक्ष्यताम्‌। 
ईश्वरः पुनरेतस्य त्वमेको विषमेक्षणः।।९॥ 





आस्तां भवत्प्रभावेण विना सत्तैव नास्ति यत्‌। 
त्वद्दूषणक था येषां त्वदृते नोपपद्यते॥।९०॥ 


 बाहयान्तरान्तरायालीकेवले चेतसि स्थितिः। 
त्वयि चेत्स्यान्मम विभो किमन्यदुपयुज्यते।॥९१॥ 

अन्ये भ्रमन्ति भगवत्नरात्मन्येवातिदुःस्थिताः। 
अन्ये भ्रमन्ति भगवन्नात्मन्येवातिसुस्थिताः।९२॥ 


। 


अपीत्वापि भवद्रक्तिसुधामनवलोक््य च। 
` त्वामीश त्वत्समाचारमात्रात्सिद्धचयन्ति जन्तवः॥१३॥ | 


भृत्या वयं तव विभो तेन त्रिजगतां यथा। 
बिभर्ष्यात्मानमेवं ते भर्तव्या वयमप्यलम्‌।॥९४॥ 


परानन्दामृतमये दृष्टेऽपि जगदात्मनि। 
त्वचि स्पर्णरसेऽत्यन्ततरमुत्कण्ठितोऽस्मि ते॥१५॥ 


देव दुःखान्यशोषाणि यानि संसारिणामपि। 
धृत्याख्यभवदीयात्मयुतान्यायान्ति सह्यताम्‌।॥९६॥ 


सर्वन्ने सर्वशक्तौ च त्वयेव सति {चन्ये । 
सर्वधाप्यसतो नाथ युक्तास्य जगतः प्रथा।॥९७॥ 

त्वत्प्राणिताः स्फुरन्तीमे गुणा लोष्टोपमा अपि। 
नृत्यन्ति पवनोद्धूताः कार्पासपिचवो यथा।।९८॥ 


यदि नाथ गुणेष्वात्माभिमानो न भवेत्ततः। 
केन हीयेत जगतस्त्वदेकात्मतया प्रथा।।९९॥ 


वन्द्यास्तेऽपि महीयांसः प्रलयोपगता अपि। 
त्वत्कोपपावकस्पर्शपूता ये परमेश्चर।॥२०॥ 


महाप्रकाशवपुषि विस्पष्टे भवति स्थिते। 
सर्वतोऽपीञ्ञ तत्कस्मात्तमसि प्रसराम्यहम्‌।२९।। 


अविभागो भवानेव स्वरूपममृतं मम। 
तथापि मर्त्यधर्माणामहमेवेकमास्पदम्‌।।२२॥ 





महेश्चरेति यस्यास्ति नामकं वाग्विभूषणम्‌। 
प्रणामाङ्कश्च शिरसि स एवैकः प्रभावितः।॥२३॥ 

सदसच्च भवानेव येन तेनाप्रयासतः। 
स्वरसेनैव भगवंस्तथा सिद्धिः कथं न मे।॥२४। 


शिवदासः शिवैकात्मा कि यन्नासादयेत्सुखम्‌। 
तर्प्योऽस्मि देवमुख्यानामपि येनामृतासवैः॥२५॥ 





हन्नाभ्योरन्तरालस्थः प्राणिनां पित्तविग्रहः। 
ग्रससे त्वं महावद्धिः सर्वं स्थावरजङ्मम्‌॥।२६॥। 


न वत > 


| 


अथ ओत्सुक्यविश्वसितनामेकादशं स्तोत्रम्‌ 


जगदिदमथ वा सुहदो 

बन्धुजनो वा न भवति ममर किमपि। 
त्वं पुनरेतत्सर्वं 

यदा तदा कोऽपरो मेऽस्तु॥९॥ 

स्वामिन्महेश्चरस्त्वं साक्षात्सर्वं जगत्त्वमेवेति। 
वस्त्वेव सिद्िमेत्विति याञ्चा तत्रापि याञ्चेव।॥२॥ 


त्रिभुवनाधिपतित्वमपीह य- 
तृणमिव प्रतिभाति भवज्जुषः। 
किमिव तस्य फलं शुभकर्मणो 
भवति नाथ भवत्स्मरणादूते।।२॥ 


येन नैव भवतोऽस्ति विभिन्नं 
किञ्चनापि, जगतां प्रभवश्च। 
त्वद्विज॒म्भितमतोऽद्धुतकर्म- 

स्वप्युदेति न तव स्तुतिबन्धः।४॥ 
त्वन्मयोऽस्मि भवदर्चननिष्ठः 
सर्वदाहमिति चाप्यविरामम्‌। 

भावयन्नपि विभो स्वरसेन 

स्वप्नगोऽपि न तथा किमिव स्याम्‌॥५॥ 

ये मनागपि भवच्चरणान्नो- 
दभूतसौरभलवेन विमृष्टाः। 
तेषु विस्रमिव भाति समस्तं 
भोगजातममरेरपि मृग्यम्‌।।६॥ 


हदि ते न तु विद्यतेऽन्यदन्य- 

चने कर्मणि चान्यदेव शंभो। 
परमार्थसतोऽप्यनुग्रहो वा 

यदि वा निग्रह एक एव कार्यः।।७॥ 


मूढोऽस्मि दुःखकलितोऽस्मि जरादिदोष- 
भीतोऽस्मि शक्तिरहितोऽस्मि तवाभ्रितोऽस्मि। 
शम्भो तथा कलय शीघ्रमुपेमि येन 
सर्वोत्तमां धुरमपोज््ितदुःखमार्गः।॥८॥ 





त्वत्कर्णदेशछमधिशस्य महार्घधभाव- 
माक्रन्दितानि मम तुच्छतराणि यान्ति। 


‡ 46 # 


वंशान्तरालपतितानि जलेकदेश- 
खण्डानि मोक्तिकमणित्वमिवोद्रहन्ति॥९॥ 


किमिव च लभ्यते बत न तैरपि नाथ जनैः 
क्षणमपि केतवादपि च ये तव नाम्नि रताः! 
 शिशिरमयूुखणशेखर तथा करु येन मम 
 क्षतमरणोऽणिमादिकमुपेमि यथा विभवम्‌।१०॥ 


शम्भो शर्व शशाङ्कशेखर शिव त्रयक्षाक्षमालाधर 
श्रीमन्नुग्रकपाललाज्छन लसद्धीमत्रिशूलायुध। 
कारुण्याम्बुनिधे त्रिलोकरचनाशीलोग्रशक्त्यात्मक 

॥ श्रीकण्ठाशु विनाश्याशुभभरानाधत्स्व सिद्धिं पराम्‌॥११ 


तत्कि नाथ भवेन्न यत्र भगवान्निर्मातुतामश्नुते 

भावः स्यात्किमु तस्य चेतनवतो नाशास्ति यं शङ्करः। 
इत्थं ते परमेश्चराक्षतपहाशक्तेः सदा संश्रितः 

संसारेऽत्र निरन्तराधिविधुरः क्लिश्याम्यहं केवलम्‌।॥।१२ 

यद्यप्यत्र वरप्रदोद्धततमाः पीडाजरामृत्यवः 

एते वा क्षणमासतां बहुमतः शब्दादिरेवास्थिरः। 
तत्रापि स्पृहयामि सन्ततसुखाकाद्कौ चिरं स्थास्नवे 
भोगास्वादयुतत्वदङ्ध्रिकमलध्यानणए्यजीवातवे।।९३॥। 


हे नाथ प्रणतातिनाशनपटो श्रेयोनिधे धूर्जटे 

दुःखेकायतनस्य जन्ममरणत्रस्तस्य मे साप्प्रतम्‌। 
तच्चेष्ठस्व यथा मनोज्ञविषयास्वादगप्रदा उत्तमाः 
जीवन्नेव समश्नुवेऽहमचलाः सि द्धीस्त्वदर्चापरः॥॥९४॥ 4 





नमो मोहमहाध्वान्त- 
ध्वंसनानन्यकर्मणे। 
सर्वप्रकाणातिशय- 
प्रकाशायेन्दुलक्ष्मणे ॥९५॥ 


क उ के 

अथ रहस्यनिर्देशनाम द्रादशं स्तोत्रम्‌ 


सहकारि न किञ्चिदिष्यते 
भवतो न प्रतिबन्धकं दृशि। 
भवतेव हि सर्वमाप्लुतं 
कथमद्यापि तथापि नेक्षसे।।९॥ 


अपि भावगणादपीन्द्रिय- 
प्रयादप्यवबोधमध्यतः। 
प्रभवन्तमपि स्वतः सदा 
परिपश्येयभपोढविश्चकम्‌।।२॥ 


कथं ते जायेरन्कथमपि च ते दर्शनपथं 
व्रजेयुः केनापि प्रकृतिमहताट्धेन खचिताः। 
तथोत्थायोत्थाय स्थलजलतृणादेरखिलतः 
पदार्थद्यान्सृष्टिल्रवदमृतपुरैर्विकिरसि।।३॥ 

साक्षात्कृतभवद्ूपप्रसृतामृततर्पिताः। 
उन्मूलिततृषो मत्ता विचरन्ति यथारुचि।!॥ 


न तदा न सदा न चैकदे- 
त्यपि सा यत्र न कालधीभवेत्‌। 
तदिदं भवदीयदर्नं 


न च नित्यं न च कथ्यतेऽन्यथा।\५\॥ 


त्वद्विलोकनसमुत्कचेतसो 
योगसिदधिरियती सदास्तु मे। 
यद्विशेयमभिसन्धिमात्रत- 
स्त्वत्सुधासदनमर्चनाय ते।।६॥ 


निर्विकल्पभवदीयदर्शन- 
प्रािएुलमनसां महात्मनाम्‌। 
उल्लसन्ति विमलानि हेलया 
चेष्टितानि च वचांसि च स्फुटम्‌।७॥ 

भगवन्भवदीयपादयो- 
निवसन्न्तर एव निर्भयः, 

` भवभूमिषु तासु तास्वहं 

` प्रभुमर्चयमनर्गलक्रियः।।८॥ 


भवदङ्ध्रिसरोरुहोदरे 
परिलीनो गलितापैरेषणः, 
अतिमात्रमधूपयोगतः 
परितृप्तो विचरेयमिच्छया।९॥ 


यस्य दम्भादिव भवत्पूजासङड्कल्प उत्थितः। 
तस्याप्यवश्यमुदितं सन्निधानं तवोचितम्‌।॥९०॥ 


भगवननितरानपेकषिणा 
नितरामेकरसेन चेतसा। 

सुलभं सकलोपशायिनं 

प्रभुमातृति पिबेयमस्मि किम्‌।॥९९॥ 

^ त्वया निराकृतं सर्व हेयमेतत्तदेव तु। 
त्वन्मयं समुपादेयमित्ययं सारसंग्रहः।॥९२॥ 


भवतोऽन्तरचारि-भावजातं 
प्रभुवन्मुख्यतयैव पूजितं तत्‌। ` 
भवतो बहिरप्यभावसमात्रा 
कथमीशान भवेत्समर्च्यते वा॥९३॥ 





निःशब्दं निविकल्पं च निर्व्याक्षेपमथानिशम्‌। 
क्षोभेऽप्यध्यक्षमीक्षेयं त्र्यक्ष त्वामेव सर्वतः॥९४॥ 


प्रकटय निजधाम देव यस्मि- 
स्त्वमसि सदा परमेश्वरीसमेतः। 

> प्रभुचरणरजःसमानकश््याः 
किमविश्चासपदं भवन्ति भृत्याः।।९५॥ 


दर्शनपथमुपयातोऽप्यपसरसि 
» कुतो ममे भृत्यस्य। 

क्षणमात्रकमिह न भवसि 
कस्य न जन्तोर्दशोविषयः।।१६॥ 


एेक्यसंविदमृताच्छधारया 
सन्ततप्रसृतया सदा विभो। 
प्लावनात्‌ परमभेदमानयं- 

स्त्वां निजं च वपुराप्नुयां मुदम्‌।।९७॥। 


अहमित्यमुतोऽवरुद्धलोका- 
द्धवदीयात्प्रतिपत्तिसारतो मे। 
अणुमात्रकमेव विश्वनिष्ठ 

घटतां येन भवेयमयिता ते।९८॥ 


अपरिमितरूपमह 

तं तं भावं प्रतिक्षणं पश्यन्‌। 

त्वामेव विश्वरूपं 

निजनाथं साधु पश्येयम्‌॥९९॥ 

भवदङ्गतं तमेव कस्मा- 

न्न मनः पर्यटतीष्टमर्थमर्थम्‌। 
प्रकृतिक्षतिरस्ति नो तथास्य 
मम चेच्छा परिपूर्यते पैव ॥॥२०॥। 


शतः किल ते तवानुभावा- 
द्भगवन्केऽप्यमुनैव चक्षुषा ये। 
अपि हालिकचेष्टया चरन्तः 
परिपश्यन्ति भवद्पुः सदागरे।॥२९॥ 


न सा मतिरुदेति या न भवति त्वदिच्छामयी 

सदा शुभमथेतरद्धगवतैवमाचर्यते। 

अतोऽस्मि भवदात्मको भुवि यथा तथा सञ्चरन्‌ 
स्थितोऽनिरमबाधितत्वदमलाङ्धिपूजोत्सवः।।२२॥ 


भवदीयगभीरभाषितेषु 
प्रतिभा सम्यगुदेतु मे पुरोऽतः। 

तदनुष्ठितशक्तिरप्यतस्त- 
द्ववदचव्यिसनं च निर्विरामम्‌।।२३॥ 


व्यवहारपदेऽपि सर्वदा 
प्रतिभात्वर्थकलाप एष माम्‌। 
भवतोऽवयवो यथान तु 

स्वत एवादरणीयतां गतः।।२२४॥ 


मनसि स्वरसेन यत्र तत्र 
प्रचरत्यप्यहमस्य गोचरेषु । 
प्रसृतोऽप्यविलोल एव युष्प- 
त्परिचर्याचतुरः सदा भवेयम्‌।।२५॥ 


भगवन्भवदिच्छयेव दास- 

स्तव जातोऽस्मि परस्य नात्र शक्तिः। 

कथमेष तथापि वक्त्रलिम्बं 

तव पश्यामि न जातु चित्रमेतत्‌।२६॥ 

समुत्सुकास्त्वां प्रति ये भवन्तं 
प्रत्यर्थरूपादवलोकयन्ति। 

तेषामहो कि तदुपस्थितं स्यात्‌ 

कि साधनं वा फलितं भवेत्तत्‌॥।२७॥। 





। (¢ = न 
भावा भावतया सन्तु 2८4 ग ८2 


भवद्धावेन मे भव। 2२५ - ि 0- 
तथा न किञ्चिदप्यस्तु <> “८ क 
न किञ्चिद्धवतोऽन्यथा) .। ८॥ 11 


यन्न किञ्चिदपि तन्न किञ्चिद- 
प्यस्तु किचिदपि किञ्चिदेव मे। 
सर्वथा भवतु तावता भवान्‌ 
सर्वतो भवति लब्धपुजितः।।२९॥ 





# 59 # 





इ । 
( ¢. | पै + /// 7 
| ८ प शै 1 9 4८ = ~ शी # (पि 


¢ ^ 


अथ संग्रहस्तोत्रनाम त्रयोदशं स्तोत्रम्‌ 


संग्रहेण सुखदुःखलक्षणं 

मां प्रति स्थितमिदं शृणु प्रभो। 
सौख्यमेष भवता समागमः 
स्वामिना विरह एव दुःखिता।।९॥। 


अन्तरप्यतितरामणीयसी 
या त्वदप्रथनकालिकास्ति मे। 
तामपीज् परिमृज्य सर्वतः 
1 । स्वं स्वरूपममलं प्रकाशय।।२॥ 


तावके वपुषि विश्वनिभर 
चित्सुधारसमये निरत्यये। 
तिष्ठतः सततमर्चतः प्रभुं 
जीवितं मतमथान्यदस्त्‌ मे।।२॥ 

ईश्वरोऽहमहमेव रूपवान्‌ 
पण्डितोऽस्मि सुभगोऽस्मि कोऽपरः। 
मत्समोऽस्ति जगतीति शोभते 
मानिता त्वदनुरागि्ः चरप्‌।।४॥। 


देवदेव भवदद्रयापृता- 
र्यातिसंहरणलब्धजन्मना। 
तद्यधास्थितपदार्थसंविदा 

मां कुरुष्व चरणाच॑नोचितम्‌।।५॥ 


ध्यायते तदनु दूर्यते ततः 
स्पृश्यते च परमेश्ररः स्वयम्‌। 
यत्र पूजनमहोत्सवः स मे 
सर्वदास्तु भवतोऽनुभावतः।।६॥ 


यद्यधास्थितपदार्थदर्नं 
युष्मदर्चनमहोत्सवश्च यः। 

युग्ममेतदितरेतराश्रयं 
भक्तिशालिषु सदा विजुम्भते।।७॥ 


तत्तदिन्द्रियमुखन सन्ततं 
युष्पदर्चनरसायनासवम्‌। 
सर्वभावचषकेषु पूरिते- 
ष्वापिबन्नपि भवेयमुन्मदः।॥॥८॥ 


अन्यवेद्यमणुमात्रमस्ति न 
स्वप्रकाशमखिलं विजृम्भते। 
यत्र नाथ भवतः पुरे स्थिति 

तत्र मे करु सदा तवाचितुः।।९॥ 


| दासधाम्नि विनियोजितोऽप्यहं 
१८ स्वेच्छयैव परमेश्वर त्वया। 
दश्निन न किमस्मि पात्रितः 
पादसंवहनकर्मणापि वा॥१०॥ 

शक्तिपातसमये विचारणं 
प्राप्तमीश न करोषि कर्हिचित्‌ 
अद्य मां प्रति किमागतं यतः 
स्वप्रकाशनविधौ विलम्बसे।।१९॥ 


तत्र तत्र विषये बहिविभा- 

त्यन्तरे च परमेश्वरीयुतम्‌। 

त्वां जगत्तरितयनिर्भरं सदा 
लोकयेय निजपाणिपूनितम्‌।।९२॥ 


स्वामिसोधमभिसन्धिमात्रतो 
निर्विबन्धमधिरुहय सर्वदा। 

स्यां प्रसादपरमामृतासवा- 

. पानकेलिपरिलब्धनिर्वृंतिः।।९३॥ 





यत्समस्तसुभगार्थवस्तुषु | 
स्पमात्रविधिना चमत्कृतिम्‌। 

तां समर्पयति, तेन ते वपुः 
पूजयन्त्यचलभक्तिञज्ञालिनः।॥९४॥। 


स्फारयस्यखिलमात्मना स्फुरन्‌ 
विश्चमामृशासि रूपमापमुञन्‌। 
यत्स्वयं निजरसेन घूर्णसे 
तत्समुह्छस्ति भावमण्डलम्‌।।९५॥। 


योऽविकल्पमिदमर्थमण्डलं 

पञ्यतीज्ञ निखिलं भवद्वपुः) 
स्वात्पपक्षपरिपूरिते जग- 

त्यस्य नित्यसुखिनः कुतो भयम्‌।।९६॥ 


कण्ठकोणविनिविष्टमीज् ते 
कालकूटमपि मरे महामृतम्‌। 
अप्युपात्तममृतं भवद्रपु- 
भदवृत्ति यदि रोचते न मे।।९७॥ 

त्वत्प्रलापमयरक्तगीतिका- 
नित्ययुक्तवदनोपश्लोभितः। 
स्यामथापि भवदर्चनक्रिया- 
प्रेयसीपरिगताशयः सदा।९८॥ 


इहितं न बत पारमेश्वरं 

शक्यते गणयितुं तथा च ये। 
दत्तमप्यमुतनिर्भरं वपुः 

स्वं न पातुमनुमन्यते तथा।॥९९॥। 


त्वामगाधमविकल्पमद्रयं 

स्वं स्वरूपमखिलार्थघस्मरम्‌। 
आविशन्नहमुमे सर्वदा 
पूजयेयमभिसंस्तुबीय च।।२०॥ 


न > 

अथ जयस्तोत्रनाम चतुर्दशं स्तोत्रम्‌ 
ॐ जयलक्ष्मीनिधानस्य निजस्य स्वामिनः पुरः। 
जयोद्धोषणपीयुषरसमास्वादये क्षणम्‌।।९॥ 


जयेकरुद्ररकणिव महादेव महेश्चर। 
पार्वतीप्रणयिञ्छार्वं सर्वगीर्वाणपूर्वज।।२॥। 


जय त्रेलोक्यनाथेकलाञ्छनालिकलोचन। 
जय पीतार्तलोकातिकालक्फूटाङ्ककन्धर।।३॥। 


जय मूर्तत्रिशक्तयात्मशितशूलोह्सत्कर। 
जयेच्छामात्रसि द्धार्थपूजार्हचरणाम्बुज।।४॥। 


जय शोभारतस्यन्दिलोकोत्तरवयपुर्धर। 
जयेकजटिकाक्षीणगङ्खाकृत्यात्तभस्मक।॥५॥ 

चदि 


जय क्षीरोदपर्यस्तज्योत्स्नाच्छायानुलेपन। 
जयेश्वराङ्सङ्खोत्थरत्नकान्ताहिमण्डन।।६॥ 


जयाक्षयैकश्ीतांशुकलासदृशसंश्रय। 
जय गङ्खासदारब्धविश्चैश्चर्याभिषेचन।।७॥ 





जयाधराङसंस्पर्णपावनीकृतगोकुल। 
जय भक्तिमदाबद्धगोष्ठीनियतसन्निधे।।८ । 


जय स्वेच्छातपोवेशाविप्रलम्भितबालि। 
जय गौरीपरिष्वङ्योग्यसौ भाग्यभाजन।।९॥ 


जय भक्तिरसाद्रर्द्रिभावोपायनलप्पट। 
जय भक्तिमदोदामभक्तवाडनृत्ततोषित।१०॥। 


जय ब्रह्मादिदेवेशप्रभावप्रभवनव्यय। 
जयलोकेश्चरश्रेणीशिरोविधृतश्लासन।।९९॥ 

जय सर्वजगन््यस्तस्वमुद्राव्यक्तवेभव। 
जयात्मदानपर्यन्तविश्चेश्चर महेश्चर।।९२॥ 


जय त्रेलोक्यसर्गेच्छावसरासदद्वितीयक। 
जयेश्चर्यभरोद्राहदेवीमात्रसहायक।।९३॥ 


जयाक्रमसमाक्रान्तसमस्तभुवनत्रय। 
जयाविगीतमाबालगीयपानेश्वरध्वने।।९४॥ 


जयानुकम्पादिगुणानपेक्षसहजोन्नते। 
जय भीष्पमहामृत्युघटनापूर्वभेरव।।९५॥ 


जय विश्चक्षयोच्यण्डक्रियानिष्परिपन्थिक। 
जय श्रेयःशतगुणानुगनामानुकीर्तन।।९६॥ 





जय हेलावितीर्णतदमृताकरसागर। 
जय विश्चक्षयाक्षेपिक्षणकोपशुशक्षणे।।९७॥। 

जय मोहान्धकारान्धजीवलोकेकदीपक। 
जय प्रसुप्रजगतीजागरू काधिपुरुष।।९८॥ 


` जय देहाद्विकुञ्चान्तर्निकूजञ्जीवजीवक। 
जय सन्सयानसव्योमविलासिवरसारख।।९९॥ 


जय जाम्बूनदोदग्रधातूद्धवगिरीश्चर। 
जय पापिषु निन्दोल्कापातनोत्पातचन्द्रमः।।२०॥ 


जय कष्टतपःक्लिष्टमुनिदेवदुरासद। 
जय सर्वदशारूढभक्तिमहल्लोकलोकित।।२९।। 


जय स्वसम्पत्प्रसरपात्रीकृतनिजाभ्रित। 
जय प्रपन्नजनतालालनैकप्रयोजन।।२२॥। 


जय सर्गस्थितिध्वंसकारणैकावदानक। 
जय भक्तिमदालोललीलोत्पलमहोत्सव।।२३॥ 

जय जय भाजन जय जितजन्म- 
जरामरण जय जगज्ज्येषठ। 

जय जय जय जय जय जय जय 

जय जय जय जय जय जय त्रयक्ष।॥।२४।। 


श 


। \ 

अथ भक्तिस्तोत्रनाम पञ्चदशं § 


त्रिमलक्षालिनो ग्रन्थाः सन्ति तत्पारगास्तथा। 
योगिनः पण्डिताः स्वस्थास्त्वद्धक्ता एव ततत्वतः।॥९॥ 


मायीयक्ालनियतिरागाद्याहारतपिताः। 


चरन्ति सुखिनो नाथ भक्तिमन्तो जगत्तटे॥२॥ 

रुदन्तो वा हसन्तो वा त्वामुच्यैः प्रलपन्त्यमी। 
भक्ताः स्तुतिपदोच्चारोपचाराः पृथगेव ते।।२॥ 


न विरक्तो न चापीशो मोक्षाकाङ्की त्वदर्चकः। 
भवेयमपि तुद्विक्त भक्त्यासवरसोन्मदः।४॥ 


बाह्यं हदय एवान्तरभिहत्येव योऽर्चति। 
त्वामीश भक्तिपीयूषरसपुरैर्नमामि तम्‌।॥५॥ 


धर्माधर्मात्मनोरन्तः क्रिययोक्ञनियोस्तथा। 
सुखदुःखात्मनोर्भक्ताः किमप्यास्वादयन्त्यहो।।६॥ 


चराचरपितः स्वामिन्‌ अप्यन्धा अपि कुष्ठिनिः। 
शोभन्ते परमुदामभवद्धक्तिविभूषणाः।।७॥। 


शिलोज्छपिच्छकशिपुविच्छायाङ्गा अपि प्रभो। 
भवद्धक्तिमहोष्पाणो राजराजमपीरते।।८॥ 

सुधार्दरायां भवद्धक्तौ लुठताप्यारुरुक्षुणा। 
चेतसैव विभोऽर्चन्ति केचित््वामभितः स्थिताः।\९॥ 


रक्षणीयं वध॑नीयं बहुमान्यमिदं प्रभो। 
संसारदुग॑तिहरं भवद्धक्तिमहाधनम्‌।।९०॥ 


नाथ ते भक्तजनता यद्यपि त्वयि रागिणी। 
तथापीर्ण्यां विहायास्यास्तुष्टास्तु स्वामिनी सदा।॥९९॥ 


| 
| 
। 


भवद्धावः पुरो भावी प्राप्ते त्वद्धक्तिसम्भवे। 
| लब्धे दुग्धमहाक्ुम्भे हता दधनि गृध्नुता।॥।९२॥ 


किमियं न सिद्धिरतुला 

कि वा मुख्यं न सौख्यमास्रवति। 
भक्तिरुपचीयमाना 
येयं शम्भोः सदातनी भवति।।१३॥। 

मनसि पलिने मदीये 

मग्ना त्वद्धक्तिमणिलता कष्म्‌। 

न निजानपि तनुते तान्‌ 
अपौरुषेयान्स्वसम्पदुललासान्‌।।९४॥ 


भक्तिभगवति भवति 
त्रिलोकनाथ ननुत्तमा सिद्धिः। 
किन्त्वणिमादिकविरहात्‌ 

सेव न पूर्णेति चिन्ता पे।९१५॥ 


बाह्यतोऽन्तरपि चोत्क टोन्िष- 
त्र्यम्बकस्तवकसौरभाः शुभाः। 
वासयन्त्यपि विरुद्धवासनान्‌ 

योगिनो निकटवासिनोऽखिलान्‌।।९६॥ 


ज्योतिरस्ति कथयापि न किचि- 
द्विश्वमप्यतिसुषुप्तमजेषम्‌ 

यत्र नाथ शिवरात्रिपदेऽस्मिन्‌ 
नित्यमर्चयति भक्तजनस्त्वाम्‌।।९७॥ 


सत्त्वं सत्यगुणे शिवे भगवति स्फारीभवत्वर्चने 
चूडायां विलसन्तु शङ्करपदगप्रोदयद्रजःसञ्चयाः। 
रागादिस्मृतिवासनामपि समुच्छेत्तुं तमो जुम्भतां 

शम्भो मे भवतातत्वदात्मविलये त्रेगुण्यवर्गोऽथवा।।९८॥। 


॥ संसाराध्वा सुदूरः खरतरविविधव्याधिदग्धाङ्यष्टिः 

/ भोगा नैवोपभुक्ता यदपि सुखमभूज्जातु तन्नो चिराय। 
इत्थं व्यर्थोऽस्मि जातः शशिधरचरणाक्रान्तिकान्तोत्तमाङ्क- 
स्त्वद्धक्तश्चेति तन्मे कुरु सपदि महासम्पदो दीर्घदीर्घाः॥९९॥ 

अथ पाशानुद्धेदनाम षोडशं स्तोत्रम्‌ 
न किञ्चिदेव लोकानां भवदावरणं प्रति। 
न किञ्चिदेव भक्तानां भवदावरणं प्रति।।९॥ 


अप्युपायक्रमप्राप्यः सङ्कलोऽपि विशेषणैः। 
भक्ति भाजां भवानात्मा सकृच्छुद्धोऽवभासते।।२॥। 


जयन्तोऽपि हसन्त्येते जिता अपि हसन्ति च। 
भवद्धक्तिसुधापानपत्ताः केऽप्येव ये प्रभो।।३॥ 


शुष्ककं मेव सिद्धेय मैव मुच्येय वापि तु! 
स्वादिषटपरकाष्ठाप्तत्वद्धक्तिरसनिर्भरः।\४।। 


यथेवाज्ञातपूर्वोऽयं भवद्धक्तिरसो मम। 
घरटितस्तद्वदीशान स एव परिपुष्यतु।\५ 1) 

सत्येन भगवन्नान्यः प्रार्थनाप्रसरोऽस्तिये। 
केवलं स तथा कोऽपि भक्त्यावेशोऽस्तु गरे सटा।।६॥ 


भक्तेक्षीवोऽपि कप्येयं भवायानुरयीय च। 
तथा हसेयं रुद्यां च रटेयं च शिवेत्यलम्‌।।७॥। 


विषमस्थोऽपि स्वस्थोऽपि रुदन्नपि हसन्नपि। 
गम्भीरोऽपि विचित्तोऽपि भवेयं भक्तितः प्रभो।।८ ॥ 


भक्तानां नास्ति संवेद्यं त्वदन्तर्यदि वा बहिः। 
चिद्धर्मा यत्र न भवान्निर्विकल्पः स्थितः स्वयम्‌।।९॥। 


भक्ता निन्दानुकारिऽपि तवामृतकणैरिव। 
हष्यन्त्येवान्तराविद्धास्तीक्ष्णरोमाञ्चसूचिभिः।।९०॥ 


दुःखापि वेदना भक्तिमतां भोगाय कल्पते। 
येषां सुधार्द्रा सर्वैव संवित््वच्चन्द्रिकामयी।।९९॥। 

वः 


यत्र तत्रोपरुद्धानां भक्तानां बहिरन्तरे। 
निर्व्याजं त्वद्रपुःस्पर्शरसास्वादसुखं समम्‌॥।९२॥ 


तवेश भक्तेरर्चायां दैन्यांशं द्रयसंश्रयम्‌। 
विलुप्यास्वादयन्त्येके वपुरच्छं सुधामयम्‌।।९३॥। 


भ्रान्तास्तीर्थद्णो भिन्ना भ्रान्तेरेव हि यिन्नता। 
निष्प्रतिद्वन्द्रि वस्त्वेकं भक्तानां त्वं तु राजसे ।।९४॥ 





मानावपानरागादिनिष्पाकविमलं मनः। 
यस्यासौ भक्तिमांल्लोकतुल्यज्ीलः कथं भवेत्‌॥॥९५॥ 


रागद्रेषान्धकारोऽपि येषां भक्तित्विषा जितः। 
तेषां महीयसामगरे कतपे ज्ञानणालिनः।।९६॥ 


यस्य भक्तिसुधास्नानपानादिविधिसाधनम्‌। 
तस्य प्रारब्धमध्यान्तदशासुच्चेः सुखासिका।९७॥ 

कीर्त्यश्चिन्तापदं मृग्यः पूज्यो येन त्वमेव तत्‌। 
भवद्धक्तिमतां श्लाघ्या लोकयात्रा भवन्मयी।॥॥९८॥ 


मुक्तिसंन्ञा विपक्राया भक्तेरेव त्वयि प्रभो। 
तस्यामाद्यदश्ञारूढा मुक्तकल्पा बयं ततः।॥॥९९॥ 


दुःखागमोऽपि भूयान्मे त्वद्धक्ति भरितात्मनः। 
त्वत्यराची विभो मा भूदपि सोख्यपरम्परा॥।२०॥ 


त्वं भक्त्या प्रीयसे भक्तिः प्रीते त्वयि च नाथ यत्‌। 
तदन्योन्याश्रयं युक्तं यथा वेत्थ त्वमेव तत्‌।॥।२९॥ 


साकारो वा निराकारो वान्तर्वा बहिरेव वा। 
भक्तिमत्तात्मनां नाथ सर्वधासि सुधामयः।।२२॥ 


अस्मिन्नेव जगत्यन्तर्भवद्धक्तिमतः प्रति। 
हर्षप्रकानफलमन्यदेव जगत्स्थितम्‌।।२३॥ 

गुहो भक्तिः परे भक्तर्भक्तिर्विश्चमहेश्वरे। 
त्वयि शम्भो शिवे देव भक्तिनमि किमप्यदहो।॥२४॥ 


भक्तिर्भक्तिः परे भक्तिर्भक्तिनमि समुत्कटा। 
तारं विरोमि यत्तीव्रा भक्तर्मेऽस्तु परं त्वयि।॥।२५॥ 


यतोऽसि सर्वज्ोभानां प्रसवावनिरीश तत्‌। 
त्वयि लग्नमनर्घं स्याद्रत्नं बा यदि वा तृणम्‌।।२६॥ 


आवेदकादा च वेद्यादोषां संवेदनाध्वनि। 
भवता न वियोगोऽस्ति ते जयन्ति भवज्जुषः।।२७॥ 


संसारसदसो बाह्य केश्चित्त्वं परिरभ्यसे। 
स्वामिन्परस्तु तत्रैव ताम्यद्धिस्त्यक्तयन्त्रणेः।॥।२८॥ 


पानाश्नप्रसाधन- 
सम्भुक्तसमस्तविश्चया शिवया। 

प्रलयोत्सवसरभसया 
दूटमुपग्‌ढं शिवं वन्दे।।२९॥ 


परमेश्चरता जयत्यपूर्वा 

तव विश्वेश यदीशितव्यशून्या। 
अपरापि तथेव ते ययेदं 

जगदाभाति यथा तथा न भाति।।३०। 

अथ दिन्यक्रोडाबहुमाननाम सप्तदशं स्तोत्रम्‌ 





अहो कोऽपि जयत्येष स्वादुः पूजामहोत्सवः। 
यतोऽमृतरसास्वादमभ्रूण्यपि ददत्यलम्‌।।९॥। 

व्यापाराः सिद्धिदाः सर्वे ये त्वत्पुजापुरःसराः। 
भक्तानां त्वन्मयाः सर्वे स्वयं सिद्धय एव ते।।२॥ 


सर्वदा सर्वभावेषु युगपत्सर्वरूपिणम्‌। 
त्वामर्चयन्त्यविश्रान्तं ये मभैतेऽधिदेवताः।।३॥ 


ध्यानायासतिरस्कारसि द्धस्त्वत्स्पर्छनोत्सवः। 
पूजाविधिरिति ख्यातो भक्तानां स सदास्तु पे।।४॥। 


भक्तानां समतासारविषुवत्समयः सदा। 
त्व दद्धावरसपीयूषरसेन्नेषां सदार्चनम्‌।॥५॥। 


यस्यानारम्भपर्यन्तो न च कालक्रमः प्रभो। 
पूजात्मासौ क्रिया तस्याः कर्तारस्त्वज्जुषः परम्‌।।६॥। 


ब्रह्मयादीनामपीास्ते ते च सोभाग्यभागिनः। 
येषां स्वप्नेऽपि मोहेऽपि स्थितस्त्वत्पूजनोत्सवः।।७॥ 

जपतां जुह्छतां स्नातां ध्यायतां न च केवलम्‌। 
भक्तानां भवटभ्यर्चामिरो यावद्यदा तदा।।८॥ 


भवत्पूजासुधास्वादसम्भोगसुखिनः सदा। 
इन्द्रादीनामथ ब्रह्ममुख्यानामस्ति कः समः॥।९॥ 


| जगत्क्षोभेकजनके भवत्पूजामहोत्सवे। 
यत्प्राप्यं प्राप्यते किचिद्धक्ता एव विदन्ति तत्‌॥१०॥ 


त्वद्धास्ति चिन्मये स्थित्वा षटूत्रिङत्तत्वकर्मभिः। 
कायवाक्चित्तचेष्ठाद्यरर्चये त्वां सदा विभो।॥९९॥ 





भवत्पूजामयासङ्कसम्भोगसुखिनो मम। 
प्रयातु कालः सकलोऽप्यनन्तोऽपीयदर्थये।।९२॥। 


भवत्पूजामृतरसाभोगलम्पटता विभो। 
विवर्धतामनुदिनं सदा च फलतां मम।॥१३॥ 

जगद्विलयसञ्चातसुधेकरसनिर्भरे। 
त्वदब्धौ त्वां महात्मानमर्चन्नासीय सर्वदा॥९४॥ 


अशेषवासनाग्रन्थिविच्छेदसरलं सदा। 
मनो निवेद्यते भक्तैः स्वादु पूजाविधौ तव॥।९५॥ 


अधिष्टठायैव विषयानिमाः करणवृत्तयः। 
भक्तानां प्रेषयन्ति त्वत्पूजार्थममृतासवम्‌।॥९६॥ 


भक्तानां भक्तिसंवेगमहोष्मतिवशात्मनाम्‌। 
कोऽन्यो निर्वाणहेतुः स्यातत्वत्पूजामुतमज्जनात्‌।॥।९७॥ 


सततं त्वत्पदाभ्यर्चासुधापानमहोत्सवः। 
त्वत्प्रसादैकसम्प्रापिहेतुर्मे नाथ कल्यताम्‌।।९८॥ 


अनुभूयासमीशान प्रतिकर्म क्षणात्क्षणम्‌। 
भवत्पूजामृतापानमदास्वादमहामुदम्‌।।९९॥ 

दृष्टार्थं एव भक्तानां भवत्पूजामहोद्यमः। 
तदेव यदसम्भाव्यं सुखमास्वादयन्ति ते।।२०॥। 


1 ` यावन्न लब्धस्त्वत्पूजासुधास्वादमहोत्सवः। 
तावन्नास्वादितो मन्ये लवोऽपि सुखसम्पदः।।२९॥ 


भक्तानां विषयान्वेषाभासायासादविनैव सा। 
अयत्नसिद्धं त्वद्धामस्थितिः पूजासु जायते॥२२॥ 





न प्राप्यमस्ति भक्तानां नाप्येषामस्ति दुर्लभम्‌। 
केवलं विचरन्त्येते भवत्पूजामदोन्मदाः।।२३॥ 
| 


अहो भक्तिभरोदारचेतसां वरद त्वयि। 
श्लाध्यः पूजाविधिः कोऽपि यो न याञ्चाकलंकितः।।२४॥ 


। कानशोभानकोहृादःका समृद्धिनं वापरा। 
को वान मोक्षः कोऽप्येष महादेवो यदर्च्यते।।२५॥ 

अन्तरुहसदच्छाच्छ भक्तिपीयूषपोषितम्‌। 
भवत्पूजोपयोगाय शरीरमिदमस्तु मे।॥।२६॥ 


त्वत्पादपूजासम्भोगपरतन््रः सदा विभो। 
भूयासं जगतामीश एकः स्वच्छन्दचेष्टितः।।२७॥। 


त्वद्धयानदर्शनस्पर्णतुषि केषामपि प्रभो। 
जायते शीतलस्वादु भवत्पूजामहासरः।।२८॥, 


यथा त्वमेव जगतः पूजासम्भोगभाजनम्‌। 
तथे भक्तिमानेव पूजासम्भोगभाजनम्‌।।२९॥ 


कोऽप्यसौ जयति स्वामिन्भवत्पूजामहोत्सवः। 
षटत्रि्तोऽपि तत्त्वानां क्षोभो यत्रो्छसत्यलम्‌।२०॥ 


नमस्तेभ्यो विभो येषां भक्तिपीयूषवारिणा। 
पूज्यान्येव भवन्ति त्वत्पूजोपकरणान्यपि।।३९॥ 

पूजारम्भे विभो ध्यात्वा मन्त्राधेयां त्वदात्मताम्‌। 
स्वात्मन्येव परे भक्ता मान्ति हर्षण न क्रचित्‌।।३२॥ 


राज्यलाभादिवोत्फुकछछैः केश्चित्पूजामहोत्सवे। 
सुधासवेन सकला जगती संविभज्यते।२३॥ 


पुजामृतापानमयो येषां भोगः प्रतिक्षणम्‌। 
कि देवा उत मुक्तास्ते कि वा केऽप्येव ते जनाः।।३४॥ 


पूजोपकरणीभूतविश्चावेशोन गौरवम्‌। 
अहो किमपि भक्तानां किमप्येव च लाघवम्‌।।२५॥। 


पूजामयाक्षविक्षेपक्षोभादेवामुतोद्रमः। 
भक्तानां क्षीरजलधिक्षोभादिव दिवोकसाम्‌।।३६ 


पूजां केचन मन्यन्ते धनुं कामदुघामिव। 
सुधाधाराधिकरसां धयन्त्यन्तर्मुखाः परे॥२७॥ 

भक्तानामक्षविक्षेपोऽप्येष संसारसंमतः। 
उपनीय किमप्यन्तः पुष्णात्यचमिहोत्सवम्‌।।३८ 


भक्तिक्षोभवशादीज स्वात्मभूतेऽर्चनं त्वयि। 
चित्रं दैन्याय नोयावदीनतायाः परं फलम्‌।।३९॥ 


उपचारपदं पूजा केषांचित्त्वत्पदाप्तये। 
भक्तानां भवदेकात्म्यनिर्व॑त्तिप्रसरस्तु सः।४०॥ 


अप्यसम्बद्धरूपार्चा भक्तन्युन्मादनिरर्गलैः। 
वितन्यमाना लभते प्रतिष्ठां त्वयि कामपि।४९॥ 





स्वादुभक्तिरसास्वादस्तन्धीभूतमनश्च्युताम्‌। 
म्भो त्वमेव ललितः पूजानां किल भाजनम्‌।।४२॥ 


परिपूर्णानि शुद्धानि भक्तिमन्ति स्थिराणि च। 
भवत्पूजाविधौ नाथ साधनानि भवन्तु मे।।४२॥ 

अशेषपूजासत्कोजो त्वत्पूजाकर्मणि प्रभो। 
अहो करणवृन्दस्य कापि लक्ष्मीर्विजुम्भते।(४४॥। 


एषा पेणलिमा नाथ तवेव किल दृश्यते। 
विश्वेश्वरोऽपि भृत्येर्यदर्च्यसे यश्च लभ्यसे।(४५॥। 


सदा मूर्तादमूर्ताद्वा भावाद्यद्राप्यभावतः। 
उत्थेयान्मे प्रशस्तस्य भवत्पूजामहोत्सवः।।४६॥ 


कामक्रोधाभिमानैस्त्वामुपहारीकृतैः सदा। 
येऽर्घयन्ति नमस्तेभ्यस्तेषां तुष्टोऽसि तत्वतः।।४७ 


जयत्येष भवद्धक्ति भाजां पूजाविधिः परः। 
यस्तृणैः क्रियमाणोऽपि रत्नैरेवोपकल्यते।।४८॥। 


"क 3 -- ग्या, 

अथ आविष्कारनाम अष्टं स्तोत्रं 


जगतोऽन्तरतो भवन्तमाप्त्वा 
पुनरेतद्धवतोऽन्तराह्छ भन्ते। 

जगदीश तवैव भक्तिभाजो 

न हि तेषामिह दूरतोऽस्ति किञ्चित्‌।।९॥ 


क्रचिदेव भवान्‌ क्रचिद्धवानी 
सकलार्थक्रमगभणी प्रधाना। 
परमार्थपदे तु नैव देव्या 

भवतो नापि जगत््रयस्य भेदः।२॥ 


नो जानते सुभगमप्यवलेपवन्तो 

लोकाः प्रयत्नसुभगा निखिला हि भावाः। 
चेतः पुनर्यदिदमुद्यतमप्यवेति 
नैवात्परूपमिह हा तदहो हतोऽस्मि।।३॥ 

भवन्मयस्वात्पनिवासलन्ध- 
सम्पद्धराभ्ययितयुष्मदङ्धिः। 

न भोजनाच्छादनमप्यजस्न- 
मपेक्षते यस्तमहं नतोऽस्मि।।४॥ 


सदा भवदेहनिवासस्वस्थो- 
ऽप्यन्तः परं दह्यत एष लोकः। 
तवेच्छया तत्कुरु मे यथात्र 
त्वदर्चनानन्दमयो भवेयम्‌।।५॥ 


स्वरसोदितयुष्पमदङ्घिपद्म- 
दयपूजामृतपानसक्तचित्तः। 
सकलार्थचयेष्वहं भवेयम्‌ 
सुखसंस्पर्नमात्रलोकयात्रः।।६॥ 


सकलन्यवहारगोचरे 
स्फुटमन्तः स्फुरति त्वयि प्रभो। 


#+ 90 # 


उपयान्त्यपान्ति चानिशम्‌। 
` मम वस्तूनि विभान्तु सर्वदा।।७॥ 


सततमेव तवेव पुरेऽथवा- 
प्यरहितो विचरेयमहं त्वया। 
क्षणलवोऽप्यथमा स्म भवेत्‌ समे 
न विजये ननु यत्र भवन्मयः।।८॥। 


भवदङ्कपरिस्रवत्सुशीता- 
मृतपुरैर्भरिते समन्ततोऽपि। 
भवदर्चनसम्पदेह भक्ता- 

स्तव संसारसरोऽन्तरे चरन्ति।।९॥ 


महामन्त्रतरुच्छायाशीतले त्वन्महावने। 
निजात्मनि सदा नाथ वसेयं तव पूजकः।।९०॥ 

प्रतिवस्तु समस्तजीवतः 
प्रतिभासि प्रतिभामयो यथा। 
मम नाथ तथा पुरः प्रथां 

व्रज नेत्रत्रयशूलजशोभितः।॥॥९९॥ 


अभिमानचरूपहारतो 

ममताभक्ति भरेण कल्पितात्‌। 
परितोषगतः कदा भवान्‌ 

मम सर्वत्र भवेद्‌ दृशः पदम्‌॥॥९२॥ 


निवसन्परमामृतान्धिमध्ये 
भवदर्चविधिपात्रमग्नचित्तः। 
सकलं जनवृत्तमाचरेयं 
रसयन्सर्वत एव किञ्चनापि।॥।९३॥ 


भवदीयमिहास्तु वस्तु तत्त्वं 
विवरीतुं क इवात्र पात्रमर्थे। 

इदमेव हि नामरूपचेष्ठा- 
दसम ते हरते हरोऽस्मि यस्पात।\९४।। 


शान्तये न सुखलिप्सुता मनाक्‌ 
भक्तिसम्भृतमदेषु तेः प्रभोः, 
मोक्षमार्गणफलापि नार्थना 
स्मर्यते हदयहारिणः पुरः॥॥९५॥ 


जागरेतरदश्ाथवा परा 

यापि काचन मनागवस्थितेः। 
भक्तिभाजनजनस्य साखिला 
त्वत्सनाथमनसो महोत्सवः।॥९६।। 


आमनोऽक्षवलयस्य वृत्तयः 

सर्वतः शिथिलवृत्तयोऽपि ताः। 
त्वामबाप्य दृढदीर्घसंविदो 

नाथ भक्तिधनसोष्पणां क थम्‌।।९७॥। 

` भद्र 


न च विभिन्नमसृज्यत किञिद- 
स्त्यथ सुखेतरदत्र न नि्मितम्‌। 

अथ च दुःखि च भेदि च सर्वथा- 
प्यसमविस्मयधाम नमोऽस्तु ते॥९८॥ 


खरनिषेधखदामृतपरणो- 
च्छलितधौतविकल्पमलस्य ये। 
दलितदुर्जयसंशयवैरिण- 
स्त्वदवलोकनमस्तु निरन्तरम्‌॥।१९॥ 


स्फुटमाविर मामथाविशोयं 

सततं नाथ भवन्तमस्मि यस्मात्‌। 
रभसेन वपुस्तवैव साक्षा- 
त्परमासत्तिगतः समर्चयेयम्‌।।२०॥ 


त्वयि न स्तुतिशक्तिरस्ति कस्या- 
प्यथवास्त्येव यतोऽतिसुन्दरोऽसि। 

सततं पुनर्थितं ममेत- 
दयदविश्रान्ति विलोकयेयमीजम्‌।।२९॥। 


अथ उद्योतनाभिधानाम्‌ 
एकोनविशं स्तोत्रम्‌ 


प्रार्थनाभूमिकातीतविचित्रफलदायकः। 
जयत्यपूर्ववृत्तान्तः शिवः सत्कल्पपादपः।।९॥ 


सर्ववस्तुनिचयैकनिधाना- 
त्स्वात्मनस्त्वदखिलं किल लभ्यम्‌। 
अस्य मे पुनरसौ निज आत्मा 

न त्वमेव घटसे परमास्ताम्‌।।२॥ 

ज्ञानकर्ममयचिद्धपुरात्मा 

सर्वथेष परमेश्वर एव। 

स्याद्रपुस्तु निखिलेषु पदार्थ- 

ष्वेषु नाम न भवेत्किमुतान्यत्‌।।३॥ 


विषपमा्तिमुषानेन फलेन त्वदृगात्मना। 
अभिलीय पथा नाथ ममास्तु त्वन्मयी गतिः।४। 


भवदमलचरणचिन्तारत्नलता- 
लङ्कृता कदा सिद्िः। ` 
सिद्धजनमानसानां विस्मयजननी 
घटेत मम भवतः।।५॥ 


कर्हि नाथ विमलं मुखविम्बं 
तावकं समवलोकयितास्मि। 
यत्स्रवत्यमृतपूरमयपूर्वं 

यो निमज्जयति विश्वमशोषम्‌।।६॥ 

~ ध्यातमात्रमुदितं तव रूपं 
कर्द नाथ परमामृतपुरैः। 
पुरयेत्वदविभेदविमोक्षा- 

. ख्यातिदूरविवराणि सदा मे।।७॥ 


त्वदीयानुत्तररसासङ्कसन्त्यक्तचापलम्‌। 
नाद्यापि मे मनो नाथ कर्हि स्यादस्तु शीघ्रतः।।८॥ 


मा शुष्ककटुकान्येव परं सर्वाणि सर्वदा। 
तवोपदहत्य लब्धानि द्न्द्ान्यप्यापतन्तु मे॥९॥ 


नाथ साम्मुख्यमायान्तु विशुद्धास्तव रश्मयः। 
यावत्कायमनस्तापतमोभिः परिलुप्यताम्‌।।९०॥ 


देव प्रसीद यावन्मे त्वन्मार्गपरिपन्धिकाः। 
परमार्थमुषो वश्या भूयासुर्गुणतस्कराः॥॥९९॥ 

` त्वद्धक्तिसुधासारिर्मानसमापूर्यतां ममाशु विभो। 
यावदिमा उह्यन्तां निःशोषासारवासनाः प्लुत्वा।॥९२॥ 


मोक्षदशायां भक््ति- 

स्त्वयि क्छुत इव मर्त्यधर्मिणोऽपि न सा। 
राजति ततोऽनुरूपा- 

सारोपय सिद्धिभूमिकामज माम्‌।।९३॥ 


सिद्धिलवलाभलुब्धं 

मामवलेपेन पा विभो संस्थाः। 
क्षामस्त्वद््रक्तिमुखे 
प्रोछसदणिमादिपश्चतो मोक्षः।९४॥ 


दासस्य मे प्रसीदतु 

भगवानेतावदेव ननु याचे। 

दाता त्रिभुवननाथो 

यस्य न तन्ादृशां दृ्णो विषयः।।९५॥ 

त्वद्रपुःस्मृत्िसुधारसपूर्णे 

मानसे तव पदाम्बुजयुग्मम्‌। 

मामके विकसदस्तु सदेव 
प्रस्रवन्मधु किमप्यतिलोकम्‌।।९६॥। 


अस्ति मे प्रभुरसौो जनकोऽथ 
त्र्यम्बकोऽथ जननी च भवानी। 
न द्वितीय इह कोऽपि ममास्ती- 
त्येव निर्वंततमो विचरेयम्‌।।९७॥। 

अथ चर्वणथिधानं विं स्तोत्रम्‌ 
नाथं त्रिभुवननाथं भूतिसितं त्रिनयनं त्रिशूलधरम्‌। 
उपवीतीकृतभोगिनमिन्दुकलाशेखरं वन्दे॥९॥ 


नौमि निजतनुविनिस्सरदंशुकपरिवेषधवलपरिधानम्‌। 
विलसत्कपालमालाकल्पितनृत्तोत्सवाकल्पम्‌।।२॥ 


वन्दे तान्‌ दैवतं येषां हरशचेष्टा हरोचिताः। 
हरेकप्रवणाः प्राणाः सदा सौभाग्यसदमनाम्‌।।३॥ 


श क्रोडितं तव महेश्वरतायाः पृष्ठतोऽन्यदिदमेव यथेतत्‌। 
हि उमात्घटितेष्ववदानेष्वात्मना परमुपायमुपैमि।।४॥ 


/ त्वद्धाम्नि विश्चवन्देऽस्मिन्नियति क्रीडने सति। 
तव नाथ कियान्‌ भूयान्नानन्दरससम्भवः।।५॥ 

कथंस सुभगो मा भूद्यो गौर्या बह्यभो हरः। 
हरोऽपि मा भूदथ कि गौर्याः परमवल् भः।।६॥ 


ध्यानामूृतमयं यस्य स्वात्ममूलमनश्चरम्‌। 
संविह्छतास्तथारूपास्तस्य कस्यापि सत्तरोः॥१७॥ 


भक्तिकण्डूसमुल्टासावसरे परमेश्वर। 
महानिकषपाषाणस्थूणा पूजव जायते।।८॥ 


सदा सृष्टिविनोदाय सदा स्थितिसुखासिने। 
सदा त्रिभुवनाहारतृप्ताय स्वामिने नमः।।९॥ 


न क्रापि गत्वा हित्वापि न किचिदिदमेव ये। 
भव्यं त्वद्धाम पश्यन्ति भव्यास्तेभ्यो नमो नमः।९०॥ 


भक्तिलक्ष्मीसमृद्धानां किमन्यदुपयायचितम्‌। 
एतया वा दरिद्राणां किमन्यदुपयाचितम्‌।९९॥ 

दुःखान्यपि सुखायन्ते विषमप्यमृतायते। 
मोक्षायते च संसारो यत्र मार्गः स शाङ्करः।॥।९२॥। 


मूले मध्येऽवसाने च नास्ति दुःखं भवज्जुषाम्‌। 
तथापि वयमीशान सीदामः क थमुच्यताम्‌।।९२३॥ 


ज्ञानयोगादिनान्येषामप्यपेकषितुमर्हति। 
| प्रकाशः स्वैरिणापमेव भवान्‌ भक्तिमतां प्र भो।॥९४॥ 


भक्तानां नार्तयो नाप्यस्त्याध्यानं स्वात्पनस्तव। 
तथाप्यस्ति शिवेत्येतत्किमप्येषां बहि्मुखे ९५ ॥। 


| सर्वाभासावभासो यो विमर्शवलितोऽखिलम्‌। 
अहमेतदिति स्तौमि तां क्रियाशक्तिमीज ते।।९६॥ 


वर्तन्ते जन्तवोऽशेषा अपि ब्रह्यन्द्रविष्णवः। 
ग्रसमानास्ततो वन्दे देव विश्वं भवन्मयम्‌।।९७॥। 

सतो विनाशसम्बन्धान्मत्परं निखिलं मृषा। ` 
एवपेवोद्यते नाथ त्वया संहारलीलया।॥॥१८॥ ` 


ध्यातपात्रमुपतिष्ठत एव 

त्वद्वपुर्वरद भक्तिधनानाम्‌। 
अप्यचिन्त्यमखिलाद्धुतचिन्ता- 
कर्तृतां प्रति च ते विजयन्ते।।९९॥ 


तावक भक्तिरसासव- 

सेकादिव सुखितमर्ममण्डलस्फुरितैः। 
नृत्यति वीरजनो निशि 

वेतालक्ुलेैः कृतोत्साहः॥॥२०॥ 


आरब्धा भवदभिनुति- 
रमुना येनाङ्केन मम शम्भो। 

तेनापर्यन्तमिमं कालं 
दृढमखिलमेव भविषीष्ट ।।२९॥ 


इति श्रीमदुत्पलदेवाचार्य विरचिता 
““शिवस्तोत्रावली"" समाप्त 

